text:
2016-07-01 14:34
Eilen Anthoniussen
Fyrrverandi gourmet-kokkurin Leif Sørensen hevur kastað seg yvir eina sjáldsama føroyska verkætlan. Hann hevur sett sær fyri at finna tað heilt unikka ginnið. Í leitanini hevur hann tískil sett flest allar átuligar og drekkiligar plantur í Føroyum á fløsku við etanoli. Tilsamans hevur hann nú 152 ymiskar snapsir í sínum savni.
Tvey tey seinastu árini hevur Leif Sørensen granskað í smakkum við plantum og etanoli, sum er eitt slag av spritti. Hann hevur eitt ynski um at gera ein snaps ella eitt framúr gott føroyskt ginn. Hugskotið fekkk hann frá einum whisky-manni, sum var til íblástur fyri bryggjaríið. Umvegis Jensinu og Johann Mortensen, ið eisini hava verið partur av verkætlanini, hoyrdi hann um eina spennandi verkætlan á einari lítlari oyggj í Skotlandi.
- Jensina hevði lisið eina grein um ein whiskey-bryggjara á skotsku oynni Islay, ið nýtti urtir til ginn-framleiðslu. Vit trý fóru so ein túr til Skotlands at vitja hendan bryggjaran og hansara heilt serliga savn av urtum. Og tað var altso ein heilt serlig uppliving fyri meg.
Sjálvur hevur Leif gjørt brúk av urtum og blómum í sambandi við matgerð, so eftir at hava sæð arbeiðið hjá vinmanninum í Skotlandi, fekk hann hugskotið at royna við urtum í ginn-framleiðslu.
- Ginn er fantastiskt. Ginn nýtist ikki at vera ein fullamansdrykkur, men hinvegin kann ein fáa øgiliga nógv spennandi framm í ginn. Tað er ikki so fínt sum okkurt annað brennivín, men ginn kann njótast uppá sín egna máta. Tað kann nýtast bert, og tað kann blandast við tonic, og tú kanst velja ein bitran ella minni bitran smakk av tonic fyri at javnviga smakkin.
Skerpikjøtasnapsur
Heimkomin hevði hann sítt egna føroyska bókasavn við føroyskum urtum at tríva í. Urtir, blómur og taraplantur, ið hann gjøgnum nógv ár hevur savnað til alskyns matuppskriftir.
- Eg helt meg hava ein hylling á, hvørjar urtir kundu brúkast. Man heldur seg sjálvsagt frá teimum giftigu. Ein summardái kundi fyri so vítt verið brúktur, men hann gevur bara ikki so nógvan smakk. Men sólju havi eg brúkt, tó bara bløðini.
Á borðinum á laboratoriinum liggja stakkir av journalum yvir ymisku urtirnar, ið eru settar at lagra í spritti. Eftir tvey ár eru tey full við stikkorðum til, hvat hann smakkar í hvørjum.
- Brobber, børkumura, bók, hvonn, illamansablomstur, rósinbløð, meistaraurt, hyben, smæra, grann, gamalt grann, mynta, bótarurt, kervil og so framvegis. Man billar sær inn, at onkur donsk prestafrúa hevur havt kervil við sær til Føroya, men man veit tað ikki.
Okkurt slag av brenivíninum, sum hann hevur bryggjað á fløskur, er lætt at eyðkenna av anganum, eitt nú søtir smakkir av mandlu, kanel og lakress. Men okkurt er munandi torførari. Eitt nú tann við myntu, sum vit royna. Hann hevur ein meir duldan smakk av tannkremi. Okkurt er í familju við bakikryddaríir sum áðurnevndu vanilja, kanel, mandel og lakress. Annað er súrligt, og okkurt er heilt, heilt serligt. Til dømis tann við skerpikjøti og røstum kjøti, ið hevur fingið navnið Abbasa. Bæði luktur og smakkur er ovurhonds sterkur og ikki til at taka feil av.
- Tað áhugaverda er, hvat hevði hent, um eg fekk tað tynt 100 ferðir.
Til arbeiðis við nøsini
Leif er kendur fyri sítt nærlagni í matgerðini. Hvør rættur og hvør tallerkur skal fyrireikast, pyntast og borðreiðast niður í minsta smálut. Men við hesi verkætlanini eru boð eftir øðrum sansum. Fyri at finna fram til tann allarbesta smakkin, skulu løðirnir luktast væl og virðiliga og í fleiri umførum. Jú longri urtirnar standa, jú meir broytist smakkurin, og jú meir skiftir løðurin lit. Men Leif er serstakliga litblindur. Tískil er hann væl hjálptur á veg við luktisansinum. Til dømis tá hann fann uppá at brúka bókartræ.
- Orsøkin til, at eg fór í holt við at nýta bók, var tí at eg ein dagin gekk ein túr gjøgnum Havnina. Knappliga kendi eg ein anga av kaneli. Og tað luktaði sum jól. Eg mátti skunda mær víðari, men fór so aftur seinni um dagin at leita og fann fram til bókartræið, sum gav hendan serliga kanel-angan.
Tað eru 152 ymsar fløskur við plantum og etanoli, og tær skulu smakkast væl og virðiliga. Ikki færri enn 16 ferðir. Til tað hevði verið gott við fólki afturat sær, men sum oftast endar hann við at smakka alt sjálvur, av tí at tað er trupult at fáa fólk at koma og smakka 16 dagar á rað.
- Tað liggur ein uppgáva á tí sum smakkar at vera objektivur. Tað snýr seg um at forklára tað, sum tú smakkar, og ikki tað sum tær dámar.
Hoyggj-snapsurin
Arbeiðið við snapsunum hevur verið ein skúli í sær sjálvum. Til dømis hevur hann skula vant seg við at dokumentera hvønn smálut. So hvørt sum hann er komin í gongd, hevur hann skula lært seg at rætta alkoholmongdina til, sum er 96 prosent spritt, fyri at fáa perfekta smakkin í brennivínið. Tað ger hann við at koyra vatn í sprittið, sum á ein hátt sker topparnar av intensa brennivínssmakkunum.
- Grundsmakkurin í sprittinum er so vánaligur. Hevði tað verið ordiligt distillerað brennivín, hevði smakkurin verið heilt øðrvísi.
Men sum við øllum royndum, eydnast summar royndir betri enn aðrar.
- Eg havi gjørt eina væleydnaða roynd við mínum egna ginnið. Eg hevði ein av hesum snapsunum við til London, har eg hevði eina pop up-matstovu her fyri. Har fekk eg so barrvørðin til at gera ein spennandi ginn-drykk av snapsinum og við eini rond av hvonnsukri eftir glaskantinum.
Onkur onnur samanseting hevur argað.
- Ein roynd varð gjørd við hoyggi. Tá eg koyrdi tilfarið í og hevði latið tað staðið í eina tíð, var tað tað perfekta vodka. Eg smakkaði, liturin var vakur og gyltur, og eg var ordiliga glaður. Hálvt ár seinni var liturin broyttur til at vera heilt klárur, og smakkurin var forferdiligur. Spurningurin er so hví?
Hann veit ikki hví, men hevur eitt git.
- Tað kann vera, at sama pipettin verður nýtt til at tappa frá teimum ymsu sløgunum, og um ein ikki skolar tað væl í millum hvørja tapping, kann hon føra restir víðari, sum so oyðileggja eitt annað slag. Tí royni eg at minnast til at dryppa hana í vatni, áðrenn hon verður brúkt aftur.
Eitt heilt unikt ginn
Alt arbeiðið við samansetingunum av snapsunum var liðugt fyri einum ári síðani. Nú skal tað smakkast. Áðrenn tað kemur á marknaðin, skal tað roynast bæði væl og virðiliga.
- Tað, sum hevði verið ynskiligt, var at man fór í gjøgnum alt av nýggjum við allari tí vitanini, sum vit nú hava fyri at fáa tað heilt serliga og góða ginnið.
Sum tann perfektionist hann er, kundi Leif ynskt sær betri alkohol at arbeiða við enn sprittið, hann higartil hevur nýtt. Til tað krevjast kostnaðarmiklar maskinur og fólk til at bryggja, sum hann í løtuni er við at kanna. Harafturat er rúm fyri at gera royndir við tilfarinum til sjálvt ginnið.
- Tað týdningarmesta í ginn eru baraldur og hvonn, og vit hava ikki barald her. Spurningurin er, um vit kunnu fáa barald at vaksa. Ein annar áhugaverdur møguleiki er rabarba, sum krevur nærri kanning. Men tað kundi altso verið stuttligt at gjørt eitt heilt unikt føroyskt ginn.


c: text/html

text:
Carlos Puidgemont vil samráðast við sponsku stjórnina, áðrenn hann fer víðari við arbeiðinum um at lýsa Katalonia sum sjálvstøðugt land.
Spanska stjórnin er tó ikki sinnað til at samráðast, og leggur dent á, at Puidgemont sjálvur skal taka støðu til um Katalonia skal lýsast stjálvstøðugt ella ikki. Spanska stjórnin, við forsætisráðharranum, Mariano Rajoy á odda, vísir á at fólkaatkvøðan hjá katalonum um loysing frá Spania var ólóglig, og tískil ætlar spanska stjórnin ikki at samráðast við Katalonia.
Eisini hevur spanska stjórnin hótt við, at um Katalonia velur at lýsa seg sjálvstøðugt, er møguleiki fyri at grein 155 í sponsku grundlógini verður tikin í nýtslu. Grein 155 gevur sponsku myndugleikunum heimild til at ógilda katalanska sjálvstýri.
Puidgemont hevur nú boðað frá, at um spanska stjórnin ikki vil samráðast so fer katalanska tingið møguliga at atkvøða um eina formliga sjálvstýrislýsing.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir

robotstxt: allowed

filter: keep


text:
Í sambandi við, at virksemið á umlastingarstøðini á Gjánoyri er munandi broytt síðani 2008, tá Umlastingarstøðin fekk umhvørvisgóðkenning, varð avgerð saman við IRF tikin um at dagføra umhvørvisgóðkenningina, soleiðis at hon er í tráð við núverandi nýtslu og rakstur.
Í grótbrotinum á Gjánoyri hevur IRF innrættað eina umlastingarstøð. Har verður ymiskt burturkast goymt, so sum jarn- og aðrir metallutir, burturkast, sum skal tyrvast, umframt pláss til størri lutir.
Í viðgerðini av umhvørvisgóðkenningini er dentur lagdur á at minka um dálkandi evnir, sum kunnu verða leidd á sjógv við spillivatninum og av dálkaðum omanávatni, ið kann koma út í umhvørvið. Hetta verður gjørt við, at krav er sett um, at burturkast einans skal goymast á økinum, ið er sett av til umlasting, og at alt vatn verður leitt gjøgnum hóskandi reinsiskipan áðrenn tað verður leitt út á sjógv.
Góðkenningin er almenn og kann síggjast her
Góðkenningin kann kærast
Tey, ið hava kærurætt, kunnu kæra umhvørvisgóðkenningina til landsstýriskvinnuna í umhvørvismálum.
Kærurætt hava tey, sum avgerðin hevur ein serstakan, beinleiðis og persónliga týdning fyri. Les meira um at kæra her.
Møgulig kæra skal sendast til Umhvørvisstovuna, Traðagøta 38, 160 Argir, í seinasta lagi mikudagin 28. juni 2017.
Um tú vil hava meira at vita, ert tú vælkomin at seta teg í samband við Heidi Mortensen, telefon 342400 ella us@us.fo
« Aftur
Nýggjársbál
28-12-2017
Norðurlendingar á Umhvørvisstovuni
05-12-2017
Alivirksemið hjá P/F Luna á Sørvágs…
26-11-2017
Endurnýtslan av burturkasti nógv øk…
23-11-2017
Yvir 7000 flogmyndir 1958 – 2016 tø…
14-11-2017
Flogmyndir úr øllum Føroyum
14-11-2017
MVG frítøka og differentieraður elp…
27-10-2017
Inngarðsútskiftingin á Strondum er …
25-10-2017
Framleiðsla av plastbátum umhvørvis…
24-08-2017
Michael K. Jacobæus er settur í sta…
11-08-2017


text:
Tú kanst sjálv/ur fáa Netbankan til fartelefon umvegis tín Netbanka. Soleiðis gert tú:
- Innrita í Netbankan og vel “Uppseting” ovast í høgra bredda.
- Vel “Fartænastur” í vinstra bredda
- Trýst á “Trýst her” út fyri Netbanki
- Vel “Netbanki til fartelefon"
- Skráset teg við brúkaranavni, fartelefonnummari og loynitali
- Trýst á “OK” og enda við undirskriftarmerki
Tú fært síðani eitt sms sendandi til skrásettu fartelefonina við einum leinki til Netbankan til fartelefon. Lat leinkið upp og set inn valda brúkaranavn, loynital og valdu kotuna.
Nú er klárt at fara í Netbankan á fartelefonini.
Um tú ikki hevur Netbanka frá BankNordik, kanst tú seta teg í samband við okkum, so stovna vit tær ein.


text:
Undir gudstænastuni í Argja kirkju seinasta sunnudag, fekk kirkjan handað Bíbliuna eftir fyrsta niðursetumannin á Argjum, Andrass Mortansson.
Fremst í Bíbliuni stendur skrivað við hond:
Fra Bibelselskabet i Kjøbenhavn (til)
Nordstrømøe Præstegjæld
(Færøe) Amtscontoier den 17de Juni 1823.
Løbner
P. Hentze
Andreas Mortensen
Emilius Løbner, hevði verið settur amtmaður í Føroyum síðan 1816. Hann verður seinni útnevndur sum okkara fyrsti veruligi amtmaður, og oyggjarnar fingu støðu sum Amt í Danska Ríkinum. P. Hentze, er Peter Hentze, sum var próstur á Sandoynni.
Áhugavert, at Bíblian hjá Andrassi er dagfest sama ár - 1823, sum týðingin av Matteusar-Evangeliinum komu út á føroyskum í tveimum bindum eftir sóknarprestin í Leirum í Hvalba, J.H. Schrøter, sum Danska Bíbliufelagið gevur út.
Andrass Mortansson, sum var føddur í 1794 á Hólalagnum í Hvalba, keypir Argir 9. mai í 1828. Hetta hendi á uppboðsølu í Saksun.
Kona Andrassar var Elspa Dánjalsdóttir av Kjalnesi í Kollafirði. Søgan sigur, at Andrass, fyltur av útilongsuli fær sær hýru umborð á einum handilsskipi (einum “spekulanti”), og at teir í ørindum norðanfjørðs rena á land á Kjalnesi. Tað er har á uppisitaragarðinum á Kjalnesi, at Andrass hittir Elspu. Tey giftast, og Andrass gerst uppisitari á garðinum, til hann fyri 1005 ríkisdálar keypir gamla spitalskhospitalið á Argjum við jørð og rættindum.
Tað er, meðan Andrass er uppisitari á Kjalnesi, at honum ognast Bíbliuna. Hví bæði Løbner og P. Hentze skriva undir keypið av hesi Bíbliu, er áhugavert at vita.
Elspa og Andrass Mortansson fingu tríggjar dreingir og tríggjar døtur, ein teirra er Dánjal, sum var næstelsti sonur. Tað er helst Dánjal, sum arvar Bíbliuna eftir faðirin. Vit vita, at sonur Dánjal, Mortan Mortensen, Mortan á Skølti róptur, fekk Bíbliuna í arv. Sonur henda Mortan, Hans Kristoffur Mortensen, arvar síðan Bíbliuna, sum sonur hansara, Sæmund Mortensen, nú hevur átt.
Hans Kristoffur bar fyri nøkrum árum síðan Bíbliuna í Andrassarstovu í Støðni á Argjum, har hon hevur ligið vard undir glasi. Prátið hevur gingið, um tað ikki var eitt hugskot at geva Bíbliuna til Argja kirkju. Sæmund Mortensen hevur nú givið Argja kirkju Bíbliuna hjá Andrassi Mortanssyni til ognar.
Eitt sindur um bíbliutýðingar
Stutt eftir trúbótina fingu danir tvær Bíbliur á sínum máli. 1524 kom Bíblian eftir Christian kong II. Henda Bíblian fevndi bara um Nýggja Testamenti. Í 1550 kemur Bíblian eftir Christian kong III. Hetta var fyrsta Bíblian á donskum, sum fevndi um bæði Gamla- og Nýggja Testamenti. Hesar báðar Bíbliur eru týðingar eftir Martin Luthers týsku bíbliutýðing. So fáa danir sína fyrstu løggildugu, autoriseraðu týðing, í 1607, sum Hans Poulsen Resen gjørdi, og sum biskupurin, Hans Svane í 1647 endurskoðaði. Hetta var fyrstu ferð, at danir fáa eina týðing av allari Bíbliuni úr frummálunum – hebraiskum, sum Gamla Testamenti er skrivað á og grikskum, sum Nýggja Testamenti er skrivað á. Í 1819 verður Nýggja Testamenti í hesi útgávuni aftur endurskoðað. Tað hendir undir Fríðriki kongi VI.
Í Bíbliu Andrassar er tittulblaðið horvið, so tað sæst ikki, nær bókin er prentað, og kunning um Gamla Testamenti, er eingin. Men á forsíðuni til Nýggja Testamenti stendur:
Vor Herres og Frelsers Jesu Kristi Nye Testament,
Ved kong Frederik den Siettes
Christelige Omsorg
med Flid efterseet og rettet efter Grundteksten.
Danir fáa ikki eina løggilduga bíbliutýðingin av allari Bíbliuni, fyrr enn í 1992 – 385 ár eftir Hans Poulsen Resen. 1992-útgávan er ein týðing úr frummálunum.
Vit fingu Nýggja Testamenti á okkara máli í 1937 – enntá í tveimum útgávum, sum ávikavist Jákup Dahl og Victor Danielsen høvdu lagt úr hondum. Í 1949 hevur Victor týtt alt Gamla Testamenti, og í 1961 er Kristian Osvald Viderø liðugur við sína týðing av Gamla Testamenti. Í 1961 fáa føroyingar sína fyrstu løggildugu bíbliutýðing.
Bergur D. Joensen


text:
Sí faldara her, sum í stuttum greiðir frá klagu- og kærumøguleikum í heilsuverkinum.
Á heimasíðuni hjá Heilsu og Innlendismálaráðnum kanst tú lesa neyvari um tínar møguleikar fyri at kæra/klaga um viðgerð, tú hevur fingið í føroyska, danska og íslendska heilsuverkinum.
Somuleiðis kanst tú lesa meira um tínar møguleikar fyri at fáa endurgjald fyri ein skaða, tú hevur fingið í sambandi við kanning ella viðgerð í heilsuverkinum, ella sum tú hevur fingið av læknafyriskrivaðum heilivági.
Gev gætur, at tær nýtist ikki at kæra um ávísar persónar fyri at kunna fáa endurgjald. Heldur ikki er neyðugt, at heilsustarvsfólk skal hava gjørt nakað mistak, fyri at sjúklingur skal kunna fáa endurgjald.
Um tú kærir vegna onkran annan, skal viðkomandi veita tær fulltrú.
Tørvar tær hjálp til at kæra, hevur tú møguleika at seta teg í samband við Rættarhjálpina.
Ynskir tú neyvari kæruvegleiðing, ert tú vælkomin at seta teg í samband við Stjórnarskrivstovuna á Landssjúkrahúsinum.
Gera vart við ónøgd
Ónøgd við røkt ella tænastustøðið á Landssjúkrahúsinum kunnu sendast beinleiðis til deild, depilsleiðslu ella stjórn á Landssjúkrahúsinum. Send ein T-post til ls@ls.fo og skriva hvønn klagan er stíla til.
Rís&Rós
Landssjúkrahúsið setir sum mál at veita sjúklingum eina góða heilsutænastu og arbeiðir miðvíst við at liva upp til tað, ið væntað verður av framkomnum sjúkrahúsum. Vit frætta fegin frá tær, um tú hevur uppskot ella viðmerkingar, tí tey hjálpa okkum at kenna økir, ið virka væl, og økir, har høvi er fyri batum. Skriva til okkara á ls@ls.fo
Uppskot og viðmerkingar av hesum slag verða ikki roknaðar sum kærur.


text:
Eftir at útbúgvingartilboðið á Tekniska Skúla í Klaksvík øktist í sambandi við matvøruútbúgvingina, var tørvur á at raðfesta betri hølisviðurskifti. Í hesum sambandi skuldu eisini umstøðurnar til miðnámstútbúgvingina, HF, bøtast, so skúlin eftir útbygggingina kundi hýsa hesum báðum útbúgvingarleiðunum. Afturat hesum eru dagføringar av samlaða virkseminum á skúlanum gjørdar.
Byggiskrá liðug og undirskrivað
Prosjekteringin byrjar
Byggingin byrjar
Arbeiðstakararnir handa Landsverki bygningin
Mentamálaráðið tekur bygningin í brúk
Arbeiðsánari: Mentamálaráðið.
Byggiharri: Landsverk.
Ráðgevi: Arkitektar 99
Undirráðgevi: SMJ og LBF
Undirráðgevarar: HMP Consult, PB consult og KJ Elráð
Arbeiðstakarar: Kanjon, Malltek, Jan Ellebye Andersen, Blikksmiðjan, El-In og Magni Jacobsen
Játtan: 36,2 mió. kr.
Útbyggingin av skúlanum fevnir um 1.450 fermetrar, umframt 80 fermetrar til sambygging av bygningunum. Á Tekniska Skúla í Klaksvík eru umleið 200 ársnæmingar, meðan starvsfólkini í ársverkum eru 45 í tali.


text:
Nú leygardagin 13. januar verður fjórða umfar av Betri Vetrarkappingini runnið í Sørvági, har Frælsi verður vertur. Sjálv rennikappingin verður skotin í gongd klokkan 11.00.
Møtt verður í Sørvágs Skúla frá klokkan 10.00, har til ber at klæða um og fáa startnummar. Í Sørvágs Skúla verður eisini suppa, kaffi og køka afturvið heiðursmerkjahandanini eftir lokna kapping.
Runnið verður frá Sørvágs Kirkju út eftir fjørðinum til Bíggjar. Út eftir verður runnið á ovara vegi (Gásadalsvegnum) og sneitt verður beint oman í bygdina eftir Traðarvegnum. Runnið verður heim gjøgnum Bíggjar bygd og inn til Sørvágs, har málið er sama stað sum starturin.
Renniteinurin hjá gentum og dreingjum er 3 km. Tey byrja saman við teimum vaksnu, men venda eftir 1,5 km. Teinurin hjá teimum vaksnu er beint undir 9 km.
Meldast kann til á staðnum fram til klokkan 10.30, men frægast er at gera tað HER áðrenn fríggjakvøldið kl. 22.00. Goldið verður tá on-line. 50 kr. fyri vaksin og 30 kr. fyri børn.
Nógvir hundar eru í Bø, men hundapáparnir fara at hava hundarnar í kjallarunum millum kl. 11 og 12.
Hansens & hundalív har vesturi í fjør. Í ár verða hundarnir hildnir inni, og runnið verður heim gjøgnum bygdina
Tað verður kappast í hesum bólkum:
-Kvinnur / menn opin bólkur (f. -2001)
-Kvinnur veteranar / Menn Veteranar (f. 1963-1972)
-Kvinnur/Menn Superveteranar (f. 1953-1962 )
-Kvinnur/Menn Ultraveteranar (f. 1952 ella fyrr)
-Kvinnuunglingar / Mansunglingar (f. 1997-2001)
-Gentur / Dreingir (f. 2002-2006)
Triðja umfar avlýst og strikað
Sum kunnugt varð triðja umfar av Betri Vetrarkappingini avlýst vegna veður. Tískil verða reglurnar fyri samlaðu kappingina broyttar
Eins og í fjør er avgjørt at reglurnar verða stillaðar soleiðis:
- Fyri at gjøgnumføra TF Vetrarkappingina skulu í minsta lagi fýra umfør gjøgnumførast.
- Tað eru framvegis fimm tey bestu umførini, sum telja.
- Eykastigini verða latin soleiðis: eitt fyri fimm kappingar – tvey fyri seks kappingar og trý eykastig fyri sjey kappingar. Sostatt ber framvegis til at fáa tilsamans seks eykastig.
Liðkappingin
Einasta broyting í liðkappingini er, hvør luttakari skal hava gjøgnumført í minsta lagi fýra umfør fyri at telja við í liðkappingini. har tað annars vanliga er fimm umfør.


text:
Sum tað sæst á myndini, sum Krista sjálv hevur tikið, tá hon var komin á mál, er gleðin stór. Við hannara lið hevur Krista liðfelaga sín úr Bragdinum, Ann Thomsen, sum eisini var ein av favorittunum, eftir at vera blivin nummar tvey í fjør, bert aftanfyri 2015-vinnaran Rigmor Arge, sum ikki rann í ár. Tá avtornaði var Krista stinnast og kom á mál í tíðini 3.32.01, sum var góðar fýra minuttir skjótari enn Ann (3.36.16).
Í Tórshavn maraton kappingini kom ein kvinna ímillum Kristu og Ann. Tað var svenska Lina Karsson, sum var ein av nærum 200 útlendskum luttakarum, ið vóru við til maraton og hálvmaraton. Lina Karsson var bara 39 sekund aftanfyri Kristu.
Í FM kappingini merkir tað tó, at Ann Thomsen gerst nummar tvey, og Astrid Joensen (3.44.03) frá felagnum Roysnið nummar trý. Hon bleiv samlað nummar fimm í Tórshavn maraton aftanfyri Jacqui Gears á 4.plássinum.
Menn
Hjá monnum vann Martin Gravesen úr Bagdinum Tórshavn maraton, eftir at hann bleiv nummar tvey í fjør, aftanfyri útlendska rennaran John Dale. Sostatt er Martin føroyamestari aftur í ár. Tíðin hjá Martin í ár var 2.50.24, sum er nærum tríggjar minuttir skjótari enn í fjør. Eirikur Hansen, eisini úr Bragdinum, bleiv nummar tvey í Tórshavn maraton og sostatt eisini í FM. Eirikur (2.55.56) var fimm og ein hálvan minutt aftanfyri Martin.
Nummar trý í FM kappingini bleiv Cecil Weihe (2.58.53), eisini úr Bragdinum, tríggjar minuttir aftanfyri Eirik.
Millum Eirik og Cecil kom Simon Foss Jensen, sum sostatt var triðskjótast í Tórshavn maraton hjá monnum, men ikki við í FM, tí hann er útlendskur rennari.
Øll úrslitini í Tórshavn maraton síggjast HER (á síðuni kanst tú eisini leita eftir ávísum aldursbólkum og kynum við at broyta leitingina ovast á síðuni)
Samlað vóru 489, sum gjøgnumførdu renni- og gongukappingarnar í hálv- og heilmaraton og 135 heilsurennarar, sum ikki fáa skrásetta tíð.


text:
Norðurljós
Norðurljós
Norðurljós er tiltak, har ljós verður varpað á list og mentan í Klaksvíkar kommunu.
Hæddarpunktið er handanin av Listarvirðisløn Nólsoyar Páls, sum er virðisløn á 75.000 kr til eitt lokalt listafólk, sum á ein hvønn hátt skarar framúr.
Norðurljós 2018 verður 25. - 28. januar, og niðanfyri ber til at lesa um nakað av tí, sum er á skránni.
Hósdag 25. januar
Kl. 17: Stearinljós workshop v/ Elini Lindenskov
Kl. 20: Bókacafé á Bókasavninum v/ Steintóri Rasmussen
Fríggjadag 26. januar
Kl. 21: Fyrilestur í Atlantis
Hvønn týdning hevur ljós fyri menniskjað?
Hetta er evnið á fyrilestri hjá Jóhonnu Andreassen í Atlantis fríggjakvøldið.
Fyrilesturin er ókeypis.
Leygardag 27. januar
Kl. 10.00: Mentanarmorguntúrur við ferðaleiðara
Dagurin kann valla byrja betri enn við einum frískum gongutúri, og í samband við Norðurljós er upplagt at leggja morguntúrin til rættis sum eina mentanarrundferð í býnum. Sum savnsleiðari, trompetistur og garvaður frásøgumaður er Andras Sólstein sum skaptur at ganga fremst á túrinum, sum millum annað leggur leiðina framvið gamla býlinginum í Vági og Spinnarínum.
Túrurin byrjar við garðin hjá Nólsoyar Páll á Biskupsstøð kl. 10 og er ókeypis. Øll eru vælkomin.
Kl. 14.00: Málningalist á uppboðssølu
Nú Posthúsið í framtíðini verður mentanarmiðdepil í Klaksvík, sleppur kjallarin venja seg við angan av máling og mentan. Nøkur av Føroya fremstu listafólkum hava nevniliga latið málningar til uppboðssølu til frama fyri mentanarhús-verkætlanina.
Innkomni peningurin fer til grunnin Mentanarhúsið, og harvið gevur tiltakið tær ein forkunnugan møguleika fyri at stuðla verkætlanini saman við listafólkunum við at keypa list í heimsflokki!
Uppboðssølan verður í Posthúskjallaranum, og øll eru vælkomin.
Kl. 17.00: Ljósgonga gjøgnum býin
Finnið ljóssvørðini, lummalyktirnar og sjálvlýsandi oyralokkarnar fram!
Leygardagin fara vit at lýsa býin upp við at ganga ljósgongu frá Býráðshúsinum á Nólsoyar Pálsgøtu 32 til Posthúsið. Har fara vit saman at gera og avdúka eitt listaverk, og hita okkum við grýturætti frá Gepetto.
Tiltakið er ókeypis og øll eru vælkomin - minnist til at hava ljós við.
Kl. 20.00: Listavirðisløn Nólsoyar Páls verður handað
Reyði leyparin verður rullaður út í Atlantis leygarkvøldið, tá Listavirðisløn Nólsoyar Páls verður handað lokalum listafólki, ið skarar framúr og hevur stóra viðurkenning uppiborna.
Kvøldið og pallurin eru ognað vinnaranum, sum tó ikki verður avdúkaður, fyrr enn áskoðararnir eru væl og virðiligar undirhildnir og upphitaðir til stóru avdúkingina.
Tiltakið er ókeypis, men vegna avmarkað pláss er neyðugt at bíleggja atgongumerki á www.atgongumerki.fo. Til ber at bíleggja atgongumerki frá mikudegi 24. januar kl. 16.
Sunnudag 28. januar
Kl.16.00: Konsert í Atlantis
Høvdingar hittast sanniliga á palli, tá Hans Andrias Jacobsen og Hallur Joensen fara at tulka og framføra sangir hjá hvørjum øðrum.
Atgongumerkini kosta 275,- og kunnu keypast á www.atgongumerki.fo frá mikudegi 24. januar kl.16.
Skráin fyri Norðurljós
- Skráin.pdf (393.19 KB)
Listavirðisløn Nólsoyar Páls
Listavirðisløn Nólsoyar Páls er virðisløn, ið verður latin einum ella fleiri persónum, sum eru virknir og hava framt dygdargóð avrik innan list í Norðoyggjum. Hanus G. Johansen, Edward Fuglø og Eyð Matras hava áður fingið virðislønina, og í ár verður virðislønin handað leygarkvøldið 27. januar í samband við Norðurljós.
Málningalist á uppboðssølu
Norðurljós snýr seg um list og mentan í breiðasta týdningi, og fleiri av tiltøkunum á skránni eru rættiliga forvitnislig og forkunnung. Eitt nú verður uppboðssøla av málningum í Posthúskjallaranum, har nøkur av okkara allarfremstu listafólkum hava latið málningar til frama fyri nýggja mentanarhúsið í Posthúsinum. Uppboðssølan verður í Posthúskjallaranum leygardagin 27. januar, og allur vinningur av søluni fer til nýggja mentanarhúsið.
Konsert í Atlantis
Sunnudagin 28. januar verður ein heldur øðrvísi konsert í Atlantis, har tveir høvdingar hittast á palli. Hans Andrias Jacobsen og Hallur Joensen hava á hvør sín hátt gjørt seg galdandi sum framúrskarandi tónleikarar, og á konsertini sunnudagin fara teir báðir at tulka og framføra sangir hjá hvørjum øðrum.


text:
OKKARA KRISTNA LÍV OG TÆNASTA – ARBEIÐSHEFTI Juli 2017
Framløguuppskot
Hugskot til at bjóða blaðið Vagttårnet og til at vísa á ein bíbilskan sannleika um líðingar. Nýt dømini til at gera tínar egnu framløgur.
DÝRGRIPIR ÚR GUDS ORÐI
Hevur tú eitt kjøthjarta?
Hvønn leiklut hevur okkara hjarta, tá ið talan er um at taka avgerðir viðvíkjandi undirhaldi ella klæðum og útsjónd? Hvat vil tað siga at hava eitt kjøthjarta?
DÝRGRIPIR ÚR GUDS ORÐI
Heldur tú orð?
Hvat kann dømið við Zedekiasi kongi læra okkum um avleiðingarnar av at bróta lyfti?
DÝRGRIPIR ÚR GUDS ORÐI
Gloymir Jehova syndir, sum hann hevur fyrigivið?
Hvørji dømi í Bíbliuni vísa, hvussu fyrigevandi Jehova er? Hví kunnu vit líta á fyrigeving Jehova, tá ið vit hugsa um dømini við Dávidi, Manasse og Pæturi?
LÍVIÐ SUM KRISTIN
Fyrigevur tú tær sjálvum?
Tað kann vera torført at fyrigeva okkum sjálvum fyri mistøk, vit áður hava gjørt, hóast Jehova Gud longu hevur fyrigivið okkum. Hvat kann hjálpa okkum?
DÝRGRIPIR ÚR GUDS ORÐI
Kongadømið hoyrir honum til, sum hevur rættin til tað
Hvussu gekk profetiin hjá Ezekieli um ein kong, sum hevði løgfrøðiligan rætt, út við Jesusi? Hvat lærir hetta okkum um Jehova?
LÍVIÐ SUM KRISTIN
Góður atburður við hurðarnar
Tá ið vit standa við eina hurð, er tað ikki vist, at vit leggja til merkis, at tann vitjaði lurtar ella hyggur at okkum. Hvussu kunnu vit hava góðan atburð við hurðarnar?
DÝRGRIPIR ÚR GUDS ORÐI
Ein profeti um Týrus styrkir okkara álit á orð Jehova
Allir smálutir í profetiini hjá Ezekieli um oyðingina av Týrus gingu út.


text:
Starvsnevnd SSF samtykti á fundi hóskvøldið at vilja royna at senda eitt rímiliga stórt lið til evropameistarastevnuna á stuttgeil 2013, sum verður í Herning í Danmark í desember mánaða. Vit hugsa umleið 8 av okkara bestu svimjarum, íroknað okkara bestu juniorar, men tað kemur sjálvsagt ann uppá hvussu støðið er í heyst.
Orsøkin er sjálvsagt at tað hesu ferð verður lutfalsliga bíligt hjá okkum at senda svimjarar ‘bara’ til Danmarkar, heldur enn longur út í heim, umframt at vit gjarna vilja stuðla Danmark í at fáa eina stórsligna undirtøku úr Norðanlondum.
Møguliga koma vit av fíggjarligum ávum at gera eina stigvísa úttøku, har tey mest uppløgdu verða fíggjað 100% av Svimjisambandinum, og har vit so lata upp fyri nøkrum eyka svimjarum afturat, afturfyri partvísa eginfígging. Alt hetta pluss kravtíðir verður at finna útav aftaná summartíðina, men ambitiónirnar eru í hvussu er at hava eini 8 við til EM 2013.
Afturat hesum skipar Svimjisamband Føroya sum kunnugt fyri landsdysti ímóti Íslandi hin 5. oktober, og norðurlendskari meistarastevnu og juniormeistarastevnu í Gundadali hin 6. – 8. desember 2013. Í báðum førum við avtalu um at Kringvarp Føroya sjónvarpar, og við ætlan um so stóra, kappingarførari luttøku sum gjørligt. So her er nógv spennandi í væntu hjá føroyskum svimjarum, komandi hálvárið.
Vegna Svimjisamband Føroya
Rókur í Jákupsstovu


text:
Fyrstu seks mánaðirnar í ár minkaði innflutningurin av tí, sum Hagstova Føroyar bólkar sum "Tilfar til byggivinnu" við 33 milliónum krónum sammett við fyrra hálvár í fjør. Frá januar til og við juni innfluttu føroyingar fyri 291 milliónir krónur í byggitilfari. Fyrra hálvár í fjør var innflutningurin 325 milliónir krónur. Tað svarar til eina minking upp á 10 prosent.
- Tað kann viðmerkjast at innflutningurin av hesum vørum var óvanliga høgur í fjør, so hóast tað minkar í ár, er framvegis talan um, at innflutningurin av byggitilfari og maskinum og amboðum er høgur, samanborið við árini frammanundan, sigur Hagstova Føroya.


text:
Ari Mohr Olsen hevði fingið møguleikan í álopinum, nú bæði Øssur og Poul sótu uttanfyri við skaða. Og ikki kann sigast annað enn at hann tók av.
Longu í øðrum leikminutti skoraði Ari fyrstu ferð. Tá stórt korter var leikt setti ungi framherjin pannuna á eitt gott innlegg úr okkara vinstru síðu. Uppskriftin til hitt fyrra málið var hin sama.
Beint áðrenn hetta varð Evrard Blé vístur av vølli fyri neyðbremsutakling. Hetta gjørdi ikki støðuna hjá gestunum betri, men hinvegin vit vóru sum so betri longu áðrenn eisini.
Vit fingu tvey mál aftur at áðrenn hálvleik. Christian R. Mourtisen spældi sera væl í dag. Fyrst var hann klárur til enn eitt innlegg, tá lítil hálvur var leiktur.
Fimm minuttir fyri hálvleik fór hann aftur til stroks og við frálíkum driblitúri snýtti hann allar og sendi bóltin í netið.
Okkara seinasta mál í fyrra hálvleiki var ein sonn rótibutik, men endin var, at Arí sendi bóltin í netið og við tí skoraði sítt hattrikk.
Seinni hálvleikur bleiv meira óruddiligu, men tá fimm minuttir vóru spældir, bleiv mótbrekkan hjá B68 uppaftur brattari. Púra burturúr vón og viti fóru gardinurnar niður hjá Albert Róin Johannesen. Reytt kort var takkarlønin.
Jákup F. Hansen tiltuskaði sær eisini eitt reytt kort. Hóast tað var heldur hart dømt var tað væntandi, tí helst vildu Petur Reinert kompensera eitt sindur. Afturfyri slapp Óli Olsen møguleika at minka um munin við brotssparki. Tað gjørdi hann eisini.
Vit fingu bara eitt mál í seinna hálvleiki, sum tí endaði við janleiki og hóast bæði Jógvan Rói, Tróndur og fleiri við teimum royndu seg, var tað bara Adrian Justinussen sum skoraði. Ári Mohr Jónsson var eisini góður í dag, átti enn eina málgevandi avlevering.
Meira hendi ikki og nú byrjar at líkjast aftur. Vit fara nú í summarfrí frá Effodeilini. Men friður verður eingin, tí longu hósdagin spæla vit Europa League í Tallinn.
Tað er so ein onnur uppgáva sum vit sjálvandi eisini gleða okkum til.
KOYR Á, HB!!!!
HAGTØLINI
Effodeildin, 16. umfar fríggjadagin 24. juni 2015 kl. 18.00 í Gundadali
HB – B68 6-1 (5-0)
1-0 Ari Mohr Olsen 2’
2-0 Ari Mohr Olsen 16’
3-0 Christian R. Mouritsen 27’
4-0 Christian R. Mourtisen 39’
5-0 Ari Mohr Olsen 45’
5-1 Óli Olsen 72’ (br.)
6-1 Adrian Justinussen 83’
Liðið: Teitur M. Gestsson – Ári Mohr Jónsson, Fróði Benjaminsen, Jóhan Troest Davidsen (liðsk.)(Bartal Wardum 46), Jógvan Rói Davidsen, Christian R. Mouritsen (Jákup F. Hansen 59), Tróndur Jensen, Magnus Egilsson, Rókur av Fløtum Jespersen, Teit Jacobsen (Adrian Justinussen 32) og Ari Mohr Olsen
Óbrúktur eykaleikari: Niklas Thomsen og Pál Mohr Joensen
Reytt kort: Jákup F. Hansen
Á beinkinum: Jan Dam, Albert Ellefsen, Tróndur Vatnhamar, Heðin Weihe og Uni Nielsen
Dagsins maður: Ari Mohr Olsen
Dómari: Petur Reinert
Hjálpardómarar: Jóannes M. Mikkelsen og Arni Rasmussen
4. dómari: Dagfinn Forná
Myndir: Rakul Hansen


text:
Peningasterk feløg hava fingið eitt heilt øki her norðuri at reisast, og nú verður hótt við at steingja og niðurleggja arbeiðspláss. Hetta er bæði harðligt og órímiligt, sigur Óluva Klettskarð í viðmerking við in.fo til tað, sum Hanus Hansen reiðari hevur ført fram í KvF í sambandi við semjuna, sum nú er gjørd í samgonguni um nýggja fiskivinnuskipan.
Tað er órímiliga hart spinn, sum gongur fyri seg, og tað nýggjasta er, at mann setir politikarar upp ímóti hvørjum øðrum, sigur Óluva. Nú eru tað suðuroyar politikararnir, sum hava bjargað sínum, meðan vit onnur einki hava fingið burturúr.
– Hanus sigur, at semjan er so nógv verri fyri hann og hansara virksemi enn upprunaliga uppskotið var. Men tað eri eg als ikki samd við honum í, sigur Óluva Klettskarð við in.fo.
– Tað einasta ítøkiliga, hann førir fram í sínum atfinningum er, at anti-trust-ásetingin er lækkað fyri fjarleiðirnar, serliga fyri Barentshavið, ið er tað primera hjá honum, úr 25 niður í 17,5%.
– Til tað er at siga, at tað er líka mikið fyri virksemið hjá Hanusi Hansen, um tað er hetta prosent-talið ella tað fyrra, tí hann situr sum er á 46% av veiðini í Barentshavinum, og hevur so ómetaliga nógv virksemi har, at tað er eingin munur á fyri hann, um talið er 17,5% ella 20.
– Samstundis vísir hann á, at hann missir so nógv virksemi. Men tað ger Hanus Hansen ikki, sigur Óluva Klettskar. Hann varðveitir sítt virksemi, tí hann fær keypt inni í stutttíðarrættindum part av hesum 25%, sum verða býtt út.
– Anti-trust ásetingarnar verða ikki afturvirkandi, so Hanus Hansen sleppur at varðveita nøkulunda tað virksemið, sum hann hevur nú, og tað, sum hann hevur havt tey undanfarnu árini, innan fyri tað, sum kvotur annars variera, sigur Óluva.
– Vit vita jú, at í 2011 vóru bara 14.000 tons av fiski í Barnentshavinum. Tað talið er nú farið upp á 30.000 tons, harav 27.000 tons eru farin til verandi aktørar og 3.000 á uppboðssølu, vísir Óluva á.
– Her er talan um ein óvusligan vøkstur, sum altíð til tíðir hevur varierað nakað. Og eitt árið – haldi tað var í 2013 – fingu vit onga avtalu við norðmenn í Barentshavinum, eini 4000 tons, sum vit ikki fingu eitt árið. Hetta er nakað, sum Hanus er vanur at fyrihalda seg til, men tá hoyrdu vit einki frá honum, vísir Óluva á.
Spurd um, hvat hon hevur at siga til tað, sum Hanus førir fram, um at hann verður noyddur at selja burtur av skipunum, sum fiska í Barentshavinum, sigur Óluva, at tað er ikki orsaka av nýggju fiskivinnuskipanini, at hann verður noyddur til at gera hetta.
Óluva Klettskarð er sannførd um, at nýggja fiskivinnuskipanin verður burðardygg og til frama fyri alt landið, fyri alla veiði og allar aktørar, og roknar við, at hon verður samtykt í løgtinginum sambært semjuni, sum nú fyriliggur.


text:
Gudmundur 10 ár :o)
Gudmundur vaknaður og byrjar at pakkað upp :o)
WOW hættutroyggju frá Mary-Ann :o)
Klokkan er 09:30 og fyrsti skúladagur byrjar um ½ tíma. Faktist í 4 flokk fyri
aðru ferð,
hann gekk jú eisini í 4 flokki í Spania. Har byrja tey so tíðliga í skúla :o)
Teir vóru skjótir heim aftir frá skúlanum, vóru kanska ein tíma vekk :o)
Gudmundur hevur keypt skúlavinunum í Maritugøtu ein Barcelona kipspakkað í part
:o)
Ræðuliga spentur at telja upp :o)
Soleiðis sá út kl 00.15 mánakvøldi :o(
Ein sera góður dagur hjá Gudmundur, nógv fólk í føðingardag


text:
Ein sera áhugaverd grein, sum skyldmaðurin Poul Hansen skrivaði í Dimmalætting 10. november 2017, um týdningin at varðveita føroyskt bátasmíð og at fara væl um náttúru okkara.
Poul er náttúrumaður. Sama er at siga um pápa hansara, Aksel, sum var trímenningur mín. Ommur okkara á vóru systrar, døtur Óla bónda Ellingsgaard í Garði á Eiði. Eg minnist sum smádrongur, at Aksel og beiggin Hans, plagdu at koma ríðandi til Eiðis – helst við mjólkabátunum úr Havn norður til Oyrar. Á Eiði búðu teir hjá ógifta mammubeiggjanum Óla í Pálsstovu og ógiftu mammusystrunum, Olgu og Dortheu, sum høvdu gamla handilin eftir pápa teirra, Hanus í Pálsstovu, ið er varðveittur og stendur sum eitt barnaminni hjá mær og mongum, sum plagdu at keypa í hesum handlinum.
Poul Hansen og eg hava ikki so sjáldan verið á fjalli saman í hagapartinum ”fyri sunnan Vál,” har uppi í Slættaratindi á Eiði. Hann er raskur fjall- og gongumaður.
Í samband við føroyskt bátasmið, so var tað gerandissjón hjá mær, í barnaárunum, at síggja bátasmiðin Jóhannes í Miklagarði byggja bátar í kjallarnum í samkomuhúsinum Mizpa, somuleiðis fosturson hansara, Simun Jóhan Wolles.
Heilaga landið
Eg taki undir við meginhugsanini, ið Poul ber fram í greinini í Dimmu, sum er sprottin av alski hansara til náttúruna og føroysku søguna. Havi tó eina lítla viðmerking til hetta brotið, ið hann skrivar í samband við undiryvirskriftina ”Heilaga landið”, har hann sigur:
”Nógv nevna Ísrael tað heilaga landið........Í mun til at ganga í sandalum, fáa sand millum tærnar og síggja gamlar hettuklæddar menn, sum hvørki virða kvinnurættini ella demokrati, standa við ein gamlan múr og gráta...Tí sært tú ikki Várharra í óspiltu náttúruni, sært tú hann heldur ikki við Grátimúrin.”
Eg vil bert viðmerkja, at Poul Hansen í brotinum omanfyri helst sipar til teir ortodoksu jødarnar, sum ganga í dimmum, síðum frakkum, lodnum og høgum húgvum, ella dimmum og høgum hattum, ið er siðbundin búni frá jødisku forfedrunum í eystureuropeisku londunum.
Tað er rætt, at nógvir av hesum serstaka ortodoksu jødarnir, hava sínar løgnu hugsanir um mangt og hvat. Summir viðurkenna sjálvt ikki ísraelska ríkið, tí fyri teir er bert eitt ríki: Guds ríki. Men teir eru tó umboðaðir í ísraelska tinginum Knesset, har teir eru noyddir at viðurkenna demokratisku stýrisskipan Ísraels, ið ikki er at finna nakrastaðni í londunum í miðeystri.
Tá ið Poul nevnir hesar hettuklæddu mennnar, sum hvørki virða kvinnurættindi ella demokrati, so eru hesir menn ein evarska lítil minniluti í heilaga landinum, sum hevur hesar hugsanir. Slíkar minnilutahugsanir finnast í øllum londum – og demokratið loyvir slíkum og øðrum løgnum hugsanum.
Grátimúrurin
”Grátimúrurin” er vestursíðan á múrinum kring gamla tempul Ísraels, men ”Grátimúrurin” er helst ikki rætta heitið. Heldur eigur hesin múrin at verða nevndur ”Bønarmúrurin”. Tí tað er júst tað hann er. Jødar í dag koma ikki hagar at gráta, men at biðja. Jerusalem saman við seinasta templi Ísraels varð lagt í oyði av Titusi ár 70 eftir Kristus.
Seinni var so múrurin kring templið grivin fram og síðani hava jødarnir savnast við hendan múrin – ikki fyri at gráta, men biðja – og tað gera teir enn tann dag í dag, tí nærri templinum kundu teir ikki koma. Møguliga vóru onkrir jødar, ið grótu um mista templið, men í dag er hesin múrurin eitt bønarstað, har sjálvt ríkisleiðarar úr øðrum londum koma at stappa bønarlepar inn í millum steinarnar í hesum múri.
Jødarnir hava ikki havt nakað tempul hesi seinastu 2000 árini. Men júst hesir ortodoksu jødarnir tala í álvara profetiska orðið um at endurreisa tempul Ísraels. Profetar Ísrael boðað frá, at enn einaferð verður tempul reist á Moria fjalli, har tempul Israels hava staðið, bæði tempul Salomons og tempul Zerubbábels, sum seinni var endurreist av Heródesi hinum stóra - templið, ið var á døgum Jesusar.
Fyri fyri fimti árum síðani – undir 6-daga krígnum í juni 1967 – tók jødiska hermegin eystara partin av Jerusalem og Grátimúrin frá kongaríkinum Jordan. Tá sluppu jødarnir - eftir 19 ára jordanskan stongsil – aftur fram at Grátimúrinum at biðja, sum teir gera dagin í dag.


text:
ÁRF ÁRSINS Róðrarfelag 2007
Ósemjan um 6.mf. róðurin er ikki avgreitt enn
28. Jul 2010
klokkan 13:20 Ósemjan ímillum seks mannaførini og RSF stendur við. Ígjárkvøldið hevur Róðrarfelagið í Miðvági sent eina klagu til dómstólin hjá ÍSF, sum er...
les meir
RSF svarar ikki fyrispurningi, um hví Strálan bleiv útihýst frá róðrinum á Vestanstevnu í ár
28. Jul 2010
klokkan 13:14 Tann 25-07-2010 klokkan 19:16 sendir heimasíðan RSF fylgjandi fyrispurning.: Hey RSF, Kunna tit upplýsa okkum, hví 6.mf. menn Strálan, bleiv útihýst frá...
les meir
Dómsnevndin fær nokk onki broytt, fyri seks mannaførini
27. Jul 2010
Dómsnevndin sum skal á fund íkvøld, viðvíkjandi mótmælinum hjá 6.mannaførinum hjá monnum. Les niðanfyri.: 9. grein.Sersambond, deildarsambond ella dómsnevndir kunnu...
les meir
Mótmælis fundurin hjá seks mannaførinum sum er hildin í meira enn fýra tímar, júst liðugur
27. Jul 2010
27 juli 2010 klokkan 00:35 Fundurin hjá seks mannaførinum er júst liðugur, og heimasíðan hevur havt samband við álítandi keldum. ...
les meir
Møguliga slett ongin kappróður á Ólavsøku
26. Jul 2010
Mikið rok hevur tikið seg upp, eftir at tað er komi fram, at seks mannafari Páll Fangi, skal hava nýtt ein sokallaðan...
les meir
Strálan slapp ikki at rógva á Vestanstevnu, hon bleiv (diska)
25. Jul 2010
Til Vestanstevnu gleddu teir seg umborð á Stráluni, til at sleppa at rógva, men hendan gleðin var stokkut. Tá Strálan kemur út at leggja...
les meir
RSF gav Páll Fanga tvey gul kort fyri bekkin
25. Jul 2010
SAVNSMYND Róðrarsamband Føroya hevur 23-07-2010 viðgjørt málið, um bekkin á Páll Fanga. Nevndin var samd um at geva Páll Fanga 2 gul...
les meir
Hví ikki halda fríðtíð/vikuskiftið í Árnafirði :)
22. Jul 2010
Róðrarneystið til leigu.Hølini standa á havnalagnum, í barnavinarligum umhvørvi.Høli er 12 x 15 m stórt, í 2.hæddum.Í hølinum er stórt felagshøli, stórur køkur/brúggers,...


text:
Suðurafrika
Tjóðveldið Suðurafrika (afrikaans: Republiek van Suid-Afrika, enskt: Republic of South Africa, v.f.) er stórt land í syðra Afrika við umleið 48 mió. íbúgvar. Í Suðurafrika eru tríggir høvuðsstaðir: ríkisfyrisitingin er í Pretoria, dómstólarnir í Bloemfontein og tingið í Høvdastaði. Í norðri hevur Suðurafrika mark við Namibia, Botsvana og Simbabvi, í eystri við Svasiland og Mosambik, og í suðri og vestri við Atlantshav og Indiahav. Kongsveldið Lesoto liggur inni í landinum. Miðallívsævin í landinum er 48.89 ár. Johannesburg er størsti býur í Suðurafrika. Í Johannesburg og økinum rundanum búgva 9 mió. fólk. Suðurafrika er tað landið í heiminum, ið høggur mest gull. Landið er eisini eitt av ríkastu londum í Afrika.
Innihaldsyvirlit
Søga[rætta | rætta wikitekst]
Apartheid-politikkur[rætta | rætta wikitekst]
Alt frá fyrsta degi setti samveldisstjórnin í Suðurafrika sær fyri at skilja allar rasur í ríkinum sundur: hvít, indarar, litt og svartar afrikanarar. Í jarðarlógini fyri tey innføddu frá 1912 fekk svarta fólkið rætt til 13 % av landbúnaðarlendinum í Suðurafrika. Meginparturin var ónýtilig landbúnaðarjørð, og mangir afrikanar vórðu noyddir at arbeiða hjá teimum hvítu fyri sera lága løn. Suðurafrikanski ídnaðurin, sum varð bygdur á gull og diamantnámsvinnu, vaks 600 % frá 1930-1950. Vøksturin stóðst fyrst og fremst av bíligari afrikanskari arbeiðsmegi. Tá ið afrikanarar skuldu úr heimlondum sínum og inn í býirnar, skuldu teir hava pass uppi á sær. Í so at siga øllum størvum fyri tey hvítu, sluppu afrikanarar als ikki upp í part. Frá 1936 kundu teir fáu svørtu afrikanararnir, sum enn høvdu valrætt í Høvdalandi, bara velja á einstøkum valum, har teir fingu trý hvít umboð í tjóðartingið. Tað lógina hevði suðurafrikanski flokkurin, ið Jan Christian Smuts (24. mai 1870–11. september 1950) var formaður í, sett í gildi. Teir taptu tjóðartingsvalið í 1948, og Tjóðskaparflokkurin vann. Stevnuskrá hansara var at skipa eitt samfelag við uppaftur størri skilnaði ímillum fólk. Hesin politikkur varð nú nevndist apartheid, rasuskilnaður.
Vend kemur í apartheid-politikkin[rætta | rætta wikitekst]
Apartheidskipanin varð alla tíðina valdsstýri. Men at enda kundu herurin og løgreglan hjá hvítu minnilutastjórnini ikki longur kúga mótmælisrørsluna, sum breyt seg fram í 1980-árunum. Í 1980-árunum tóku alsamt fleiri og fleiri undir við, bæði innanlendis og í útlondum, at fáa enda á apartheidskipanini í Suðurafrika. Í 1989 valdi Tjóðskaparflokkurin, ið mannaði stjórn, nýggjan formann, Frederik Willem de Klerk (18. mars 1936-). Í februar 1990 læt hann Nelson Mandela (18. juli 1918-) leysan, sum var formaður í landsins størstu andstøðurørslu, Afrikonsku Tjóðskaparfylkingini ANC. Hann góðkendi ANC og 30 aðrar politiskar felagsskapir. Í 1991 fór de Klerk at seta úr gildi apartheidlógirnar. Ógvisligur politiskur harðskapur seinkaðu framstigunum, og stríð varð ímillum ANC, stjórnina, víðgongdar felagsskapir og tjóðskaparligar minnilutarørslur, helst inkatha-frælsisflokkin hjá sulum. Men uppskotið til stýrisskipanarlóg varð liðugt í november í 1993, og í desember varð skiftisráð mannað við umboðum úr mongum flokkum. Hetta ráðið stýrdi saman við stjórnini at gera alt til reiðar seinastu mánaðirnar fyri valið í 1994, tá ið allir suðurafrikanarar á fyrsta sinni høvdu valrætt. ANC vann valið, og Nelson Mandela gjørdist forseti í Suðurafrika.
Í 1994 setti Suðurafrika hvítu minnilutastýrisskipan sína úr gildi og tók við fjølmentaðari meirilutastýrisskipan. Afrikanski Tjóðskaparflokkurin (ANC) stóð á odda fyri stjórnini. Síðan 1948 hevði suðurafrikanska stjórnin rikið rasuskilnaðarpolitikk, og bara tey hvítu høvdu havt alt valdið. Sum frá leið avbyrgdi umheimurin Suðurafrika, og rasuófriðurin í landinum vant upp á seg. Síðan ANC-ovastin Nelson Mandela var valdur til forseta í Suðurafrika, er apartheidskipanin tikin av, og umheimurin hevur aftur tikið upp samband við landið. Politikkurin í Suðurafrika hevur ávirkað alt syðra Afrika. Suðurafrika royndi at steðga menningini í grannalondunum, ið vóru ímóti apartheid. Landið stuðlaði uppreistrarliðum, sum bardust ímóti stjórnini í Angola og Mosambik og hjálpti teimum, ið vórðu ímóti, at tey svørtu fingu politiska valdið í Simbabvi og Namibia. Tá ið apartheidpolitikkurin varð tikin av av í 1994, batnaðu viðurskiftini ímillum Suðurafrika og grannalondini.
Fólkið[rætta | rætta wikitekst]
Hóast landið er ríkt, livir stórur partur av fólkinum í fátækradømi. Ovurstórur munur er á vælferð og lívskorum fólksins. Í Cape Town ríkir ídnaðarharrar og stórbøndur; í Kalaharioyðimørk veiðifólk og savnarar. Í Suðurafrika búgva áleið 47 milliónir fólk. Av teimum eru 79,6 % svørt. 9,1 % hvít, 8,9 % litt og 2,5 % indar. Mong fólkasløg búgva í Suðurafrika, og har eru 11 almenn mál. Eitt av hesum fólkasløgum, ndebela, er gitið fyri sermerktu hús síni, ið eru prýdd við litføgrum mátingarligum myndum. Konufólkini røkja húsini, og tey mála útveggirnar á hvørjum vári. Í Suðurafrika hevur verið vanligt, at konufólkið hevur havt ábyrgd av at hildið hús, umframt at dyrka jørðina. Mong mannfólk í Suðurafrika eru heiman upp í eitt og tvey ár í senn og arbeiða í námum og í býunum, tí eru næstan bara konufólk eftir í bygdunum. Tey fáa tí alt meiri ábyrgd av húsi og heimi.
Ein liður í illa lýdda og órættvísa apartheidpolitikkinum var, at svartir verkamenn og húski teirra vórðu noydd at flyta úr stóru býunum og skuldu búgva í serligum býarøkjum langt burtur frá arbeiðsplássi sínum. Størsta og kendasta býarøkið er Soweto. Har búgva fleirri enn ein millión fólk. Hvønn einasta dag mega svartir arbeiðarar koyra í tímar í fullum bussum og tokum úr Soweto til námini og ídnaðarvirkini í grannabýnum Johannesburg. Tá ið apartheidskipan var í gildi, var eisini rasuskilnaður í ítrottarkappingum. Svørt og hvít sluppu ikki at vera á sama liði. Tað hevði við sær, at Suðurafrika slapp ikki við í altjóða ítróttarkappingar. Í 1995 vann Suðurafrika landsliðið, nevnt Springboks, heimsmeistaraheitið í rugby. Best dámdu ítróttir í Suðurafrika eru fótbóltur, kurvabóltur og rugby.
Landafrøði[rætta | rætta wikitekst]
Í Suðurafrika eru tríggir høvuðsstaðir: ríkisfyrisitingin er í Pretoria, dómstólarnir í Bloemfontein og tingið í Høvdastaði. Veðurlagið er lýtt og turt, og jørðin er fruktagóð. Landslagið er fjølbroytt, her eru oyðimerkur, regnskógir, slættlendi, grasfløtur og høg fjøll. Í øllum Suðurafrika fara fólk av bygd til býirnar at fáa arbeiði. Í Johannesburg búgva nú fleiri enn 9 milliónir fólk, og hann er næst størsti býur í Afrika. Keiro er størstur.
Landslutir[rætta | rætta wikitekst]
Búskapur[rætta | rætta wikitekst]
Nógvur ídnaður er í landinum, og har er nógv fíggjarvirksemi, tí er búskapurin í Suðurafrika tann sterkasti og fjølbroyttasti í øllum Afrika. Men stóri fólkavøksturin og vaksandi arbeiðsloysi leggja trýst á vælferðina. Arbeiðsloysið er stórt. Nú á døgum er 24,3 % av fólkinum er arbeiðsleys (sambært CIA World Factbook í 2007). Alla 20. øld er næstan helvtin av øllum gulli í heiminum komin úr gullnáminum í Witwatersrand við Johannesburg. Enn kemur triðingurin av øllum gulli, høgt verður í heiminum, haðan. Diamantar og onnur dýr steinsløg verða eisini vunnin í Suðurafrika. Ferðafólk úr øllum heiminum koma til Suðurafrika at síggja sjáldsama dýrameingið og fagra, stórsligna landslagið.
Uttanlandshandil[rætta | rætta wikitekst]
Í hagtølum kalla vit innflutning og útflutning av vørum fyri uttanlandshandil. Handil er eisini við tænastum um landamark, men tænastuhandilin verður uppgjørdur í gjaldsjavnanum og vanliga ikki í hagtølum um uttanlandshandil. Suðurafrika flytur út nógvar landbúnaðarvørur. Aldinfruktir, epli og vínber verða flutt út til allan heimin. Suðurafrika er gitið fyri sítt góða vín. Inn- og útflutningurin av vørum skift á ávikavist upprunaland og nýtsluland fyri 2007, sær soleiðis út sbrt. CIA World Factbook:
Politikkur[rætta | rætta wikitekst]
Harðskapur[rætta | rætta wikitekst]
Har er nógvur harðskapur. Í Suðurafrika verður eitt barn neyðtikið triðja hvønn minutt, og aids spjaðist við ferð.[1] Neyðtøka er so vanlig, at fjórði hvør maður viðgongur at hava neyðtikið eina kvinnu.[2] Nógvir dreingir halda ikki, at tað er harðskapur at noyða gentur í song við sær, og ein triðingur av teimum halda seg enntá vita, at gentum dámar at verða neyðtiknar. Hvørt ár verða 200.000 børn neyðtikin í landinum.[3][4]
Mannarættindi[rætta | rætta wikitekst]
Hægstirættur í Suðurafrika kom í desember 2005 við einum úrskurði sum segði at tað var ímóti grunnlógini at forða samkyndum í at gifta seg. Hetta gjørdi at Suðurafrika er tað fyrsta landið í Afrika sum góðtekur hjúnaløg fyri samkynd, og hetta er í einum heimsparti har tað í flestu londum enn er eitt tabu at tosa um samkynd [5].
Keldur[rætta | rætta wikitekst]
- ↑ http://www.frontpagemag.com/2013/dgreenfield/south-africa-one-child-raped-every-three-minutes-three-children-murdered-each-day
- ↑ http://www.irinnews.org/report/84909/south-africa-one-in-four-men-rape
- ↑ http://news.bbc.co.uk/2/hi/africa/8107039.stm
- ↑ http://www.theguardian.com/world/2009/jun/17/south-africa-rape-survey
- ↑ http://www.washingtonpost.com/wp-dyn/content/article/2005/12/01/AR2005120100583.html


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Skattainntøkan í juni og fyrsta hálvár 2009
Vit fingu 3.132.045 kr í persónskatti í juni í ár. Hetta er nakað væl minni enn í fjør, tá var persónskatturin 3.548.600 kr; her má nevnast, at hetta er størsta skattainntøkan, sum vit nakrantíð hava fingið. Um úrslitið í ár verður borið saman við juni í 2007, so sæst, at skattainntøkan í ár er rættiliga góð. Í juni 2007 var skatturin um 2.950.000 kr.
Fleiri orsøkir eru til lægra persónskattin, vit hava fyrr nevnt broytingina í FAS-skipanini, ein onnur orsøk er heilt vist, at virksemið á Atlantis hevur verið væl minni í ár í mun til í fjør.
Persónskatturin fyrra hálvár í ár er um 700.000 kr minni í ár enn í fjør; vit eru rættiliga væl nøgd við úrslitið higartil. Afturgongdin hjá okkum er lægri enn hjá nógvum øðrum kommunum.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Øssur Johannesen og Karsten Vogel hava verið í upptøkuhølunum og innspælt eina tvífløgu við improvisatoriskum tónleiki. Fløgan hevur fingið heitið "The endless flow of the great holy river".
Øssur sigur, at talan er um tónleik, sum bæði er villur, dramatiskur, virtuøsur og intensur, men eisini er andaligur meiri stillur meditativur tónleikur imillum - bæði vakur og tungur.
Øssur Johannesen spælir trummur og akustiskan bass og Karsten Vogel saksofon. Teir hava báðir komponerað og produserað tónleikin, meðan David Springborg hevur tikið upp og ljóðblandað í Thorvaldsen Studio á Frederiksberg í Danmark.
Øssur Johannesen hevur verið rættiliga produktivur í seinastuni. Tað er ikki meira enn eitt gott hálvt ár síðani at hann gav út aðra tvífløgu - tá saman við gittarspælaranum Hans Karl Hansen.


text:
Johnny Logan
Johnny Logan (føddur 13. mai 1954) er ein avstralsk-føddur írskur sangari og tónasmiður. Hann verður av og á nevndur sum "Harra Eurovision", av tí at hann hevur luttikið fleiri ferðir í Eurovision Song Contest síðan 1970'ini, og síðan 1992 hevur hann verið tann mest sukseríki artisturin í søguni hjá Eurovision.
Logan hevur vunnið Eurovision Song Contest tríggjar ferðir, umboðandi Írland sum sangari, í 1980 og 1987, og tvær ferðir sum tónasmiður, í 1987 og 1992. Sangurin, ið hann vann Eurovision við í 1980 nevnist "What's Another Year", sangurin sum hann vann við í 1987 eitur "Hold Me Now". Hann er tann einasti sangarin, ið hevur vunnið Eurovision meira enn einaferð. Johnny Logan hevur verið í Føroyum og framført einaferð síðst í 1980-árunum.


text:
Væl av fólkið var komið saman á Rókabryggjuni, undir smiðjuni Mekanik, tá "Nordic Sea" kom á Runavík fyrrapartin kl. 11:00. Hetta er skipið, sum skal avloysa "Oknina" á garnaveiði eftir svartkalva og havtasku á Føroyaleiðunum.
Pf. Lógv eigur skipið. Tríggir teirra, sum stovnaðu felagið í 1963, eru farnir higani, meðan Bendtse og Samson, sum eisini tóku stig til felagið, ið árið eftir yvirtók kendu "Oknina", í 1964, hava verið yviri í Noregi eftir skipinum. Rættiliga symptomatiskt fyri hesar menninar var tað, at júst teir báðir stóðu frammi í gron ímorgun, og tóku sær av at fortoya skipið. Teir hava ikki verið bangnir fyri at taka fatt, tá tað hevur snúð seg um at lynna undir tær búskaparligu Føroyar.
Runavíkar havn/kommuna hevði skipað fyri móttøku, táið nýggja "Oknin" kom á Runavík. "Boðar tú til allar tjóðir" varð sungin sum felagssangur, og síðani høvdu Magnus Rasmussen, borgmeistari, Tórbjørn Jacobsen, havnarmeistari, og Sæmund Tausen orðið. Eftir tað var tjóðsangurin sungin. Síðani var høvi hjá øllum at skoða skipið, sum skal umbyggjast nakað, og eftir hvat ið frættist, verður tað klárt til fiskiskap einaferð í mars mánaða næsta ár.


text:
Advokatyrki
Spurningar og svar
Hvussu ger man við øllum tí fíggjarliga?
Hjúnafelagsskifti
Svar 1:
Áðrenn yvirhøvur verður farið undir at býta, skal gerast eitt fullfíggjað yvirlit yvir ogn og skuld. Skuldin er ein nágreinilig upphædd, meðan ognirnar mugu setast í eitt virði.
Virðini, sum ásetast skulu, eru marknaðarvirðini, also hvat húsið, jørðin, bilurin, báturin kann seljast fyri. Partarnir kunnu semjast um eitt virðið at leggja til grund, ella semjast um at læta onkran óheftan meta um virðið.
Tá virðini eru ásett, verður gjørt eitt samlað yvirlit yvir ognir og skuldir hjá konu og manni, og funnið verður fram til tað upphædd, sum býtast skal í tveir eins stórar partar. Ikki fyrrenn tá verður farið undir at finna fram til, hvør íð skal hava hvat, og um hvussu fast verður hildið við eitt helvtarbýti, ella um møguliga ein annar brøkur skal nýtast.
Hvat skal við? Hvussu við tí, sum vit áttu áðrenn vit giftust? Hvussu við arvi?
Svar 2:
Alt. Eisini tað sum partarnir áttu áðrenn giftuna roknast við, eisini sjálvt um hetta kennist sum persónligir lutir. Sama er við arvi og gávum, frá bæði áðrenn og aftaná giftu.
Alt skal við til virðisásetingina, eins og skuld frá tíðini áðrenn eisini skal við, t.d. slíkt sum lestrarskuld, og skuld sum kanska kennist privat.
Hetta merkir tó ikki, at hin eigur tingini hjá tær. Tú hevur fyrsta rætt til tínar lutir, tá helvtarbýtast skal, og innan fyri tína helvt kanst tú krevja tey ting tú eigur fyri tað virðið, tey eru sett til.
Hvussu ger man við húsinum?
Svar 3:
Húsini eru oftast tað størsta virðið og samstundis bústaður, og elvir til nógv høvuðbrýggj.
Húsið skal virðisásetast, og kunnu kona og maður semjast um eina upphædd, er tað óført. Ongin myndugleiki krevur, at eitt serligt virðið verður ásett.
Trupult kann vera eitt semjast um eina upphædd, tí tann, sum ynskir at vera búgvandi í húsinum, at yvirtaka tey móti at útgjalda hinum, hevur áhuga í eini lágari upphædd, meðan hin ynskir eina høga upphædd ásetta.
Fæst ikki semja, so fæst ofta semja um at velja ein uttanveltaðan persón, advokat ella sølumeklara at meta um søluvirðið á húsinum. Fæst framvegis ikki semja, so kann gerast neyðugt at enda í skiftirættinum og kanska at selja húsini.
Hvat gerst, tá hin ikki vil medvirka? Onki hendir.
Svar 4:
Fær myndugleikan at hjálpa sær. Myndugleikin er her skiftirætturin.
Vert er at leggja til merkis, at møguleiki er bara at fara í skiftirættin, til tess at fáa gongd á skifti, um formilig separatión ella hjúnaskilnaður frammanundan er fingin.
Til tess at fáa gongd á hjúnabandsskifti er ofta verða neyðugt við advokahjálp.
Hevur nakar fyrstarætt til húsini?
Svar 5:
Ja, tann sum eigur húsini, hevur fyrstarætt til tey, og er tað tann, sum á skeytinum stendur sum eigar, sum eigur tey. Ofta hava báðir hjúnafelagar undirskrivað lániskjøl í samband við húsalán, men hetta er ikki tað sama sum at vera eigari.
Eigarin hevur eisini aðrar fyrimunir, so mælast kann til, at bæði standa á skeytinum sum eigarar. Tá er størri javnvág, tá forhandlast skal.
Og hvat við teimum ymisku tingunum, innbúgvinum, amboðum o.a.
Svar 6:
Tað skal alt í princippinum virðisásetast til marknaðarprís og síðani býtast. Marknaðarprísurin, auktiónsprísurin, á leysafæi og innbúgvi er ikki høgur, og sjáldan verður samlaða virðið meiri enn eini 30.000 til 40.000 kr.
Best er um ein semja kann fáast um býti av hesum, og er ofta eisini tað, sum verður gjørt. Men aftur her, viðhvørt er neyðugt at fara ta tungu gongd í skiftirættin eisini til býtið av innbúgvi. Tað er ikki ein win-win situatión, sum tikið verður til, tí tað kostar nógv at lata eitt skifti til alment skifti.
Hvat um eg keypi ein bil nú, aftaná at við eru separerað, men áðrenn vit hava skift fyri pengarnar hjá mær?
Svar 7:
Avgerandi er, um hetta eru pengar, tú átti pr. separatiónsdagin, ella pengar sum eru vunnir aftaná. Eru tað pengar, tú átti pr. sep. dagin, hoyra teir búnum til, soleiðis at skilja, at um tú keypir ein bil fyri hesar, so verður tað bilurin, sum ístaðin gongur inn í búgvið við keypsprísinum. Eru hetta pengar tú hevur forvunnið ella t.d. arva aftaná sep. dagin, eru teir hinum óviðkomandi,og tú kann gera við tær hvat tú vil, og bilurin gongur ikki inn í búgvið.
Tí tá tit eru separerað, hava tit ikki meiri fíggjarligan felagsskap. Sep. dagurin er skeringsdagur fyri uppgerð tykkara. Ein Gekkur vunnin aftaná sep. dagin, skal ikki býtast við hin.
Fíggjarligi felagsskapurin endar longu við separatiónini. Separatiónsdagurin er skeringsdagur. Tað er ikki neyðugt at býða við at skifta, til tit endaliga eru hjúnaskild.
Hvat kostar tað at fáa advokat at hjálpa sær við skiftinum?
Svar 8:
Advokatkostnaðurin verður ásettur sum tímatakstur, sí kostnað mín her
Vegleiðandi kann sigast, at tey flestu skiftir, sum verða avgreidd uttan at neyðugt verður at fara í skiftirættin, kunnu avgreiðast innan fyri ein tíðarmargin frá 5 - 15 tímar.
Skal skiftast alment, tvs. við hjálp frá skiftirættinum verður tosað um heilt aðrar upphæddir. Umframt at gjaldast skal eitt skiftiavgjald, ca. 2 % av virðinum í búnum, so skal gjaldast til skiftimeðhjálpara, sum skal hava tímatakst eins og advokatur og síðani skal hvør partur eisini verða umboðaður av egnum advokati.


text:
Í strembanini eftir at savna pening inn til børn við lívshættisligum sjúkum og familjum teirra, skipar Team Rynkeby Føroyar aftur í vetur fyri galladøgurða á Hotel Føroyum. Hesaferð verður tiltakið 10 ferbruar 2018.
Tiltakið er skipað við fýrarættað matskrá og dygdargóðum undirhaldi frá millum øðrum Eyðun og Terja, Victoriu á Lakjuni, Bollunum, Tórshavnar Manskóri, Pipar og Salt, Tróndur og Lív og Danny and the Veetos.
Øll sum luttaka og starvast fyri tiltakið gera hetta uttan samsýning. Tað hevur við sær, at allur peningurin, sum inn kemur, fer til børnini.
Atgongumerkjasølan er byrjað og kunnu keypast á heimasíðuni hjá Hotel Føroyum, upplýsir Team Rynkeby Føroyar.


text:
Síðstu innleiðandi riðlar eru avgreiddir á NM/NJM 2016, og fingu vit hóast nakrar svipsarar eisini føroyingar víðari til finalur í dag.
- Signhild Joensen (2000) Ægir 2:16.45 og nr 6 í NJM-finalu í 200 rygg
- Róland Toftum (1998) SuSvim 2:25.45 og nr 8 í NM-finalu í 200 bringu
- Vár E. Eidesgaard (2001) HS 4:22.96 og nr 4 í NJM-finalu í 400 frí
- Marius I. Gardshodn (1998) 4:03.73 og nr 2 í NM-finalu í 400 frí
Hartil hava vit stafettir í finalunum í 4×100 blandað fyri gentur, dreingir og menn.
Alvi Hjelm úr Ægir svam seg við 4:05.15 víðari til NM-finalu í 400 frí, men hevur trekt seg frá finaluni.
Ásbjørg Hjelm úr Ægir var rættiliga trygg at koma í NM-finalu í 200 bringu, men varð kolldømd fyri dupult undirvatns-armtak.
Jana B. Thomsen úr Ægir hevði ein rímiliga góðan kjans at koma í NJM-finalu í 200 firvald, men varð kolldømd fyri ójavnt innslag í vending.


text:
Diana Nyad úr Florida er í løtuni í ferð við at svimja 24 tímar út-í-eitt í havinum við Florida, sum fyrireiking til seinni í summar at svimja 103 miles (t.e. 165.7 km) úr Cuba til Florida. Í 70-unum svam sama dama 102.5 miles (164.9 km) úr Bimini á Bahamas til Florida, sum í øllum førum tá var tað longsta ið nakar hevði svomið á havinum; og varð afturfyri tað umframt eina rúgvu av øðrum langteinasvimjingum heiðrað við upptøku í “The International Swimming Hall of Fame“. Til í fjør hevði hon ikki svomið éitt tak í 31 ár, men svimur nú hetta við grundgeving: “Because I’d like to prove to the other 60 year olds that it is never too late to start your dreams.”
Tað er eitt sindur fløkjasligt at fáa staðfest akkurát nær hon svam handan teinin úr Bimini til Florida, við tað at “The International Swimming Hall of Fame” sigur 1972, meðan hennara egna heimasíða sigur 1979, og hon í videoini her omanfyri sjálv sigur 1978. Men hon svam so hendan teinin umframt millum annað í 1975 at seta skjótastu tíð nakrantíð í svimjing runt Manhattan Island. Í 1978 royndi hon at svimja teinin frá Cuba til Florida, men mátti gevast eftir í næstan 42 tímar at hava stríðst ímoti vindi, streymi og aldum.
“International Swimming Hall of Fame” sigur at hon sum heilt ung var ein evnaríkur svimjari, sum millum annað bleiv Florida State High School Champion í 100 og 200 yard ryggsvimjing. Men hennara olympisku dreymar vórðu oyðilagdir av einum umgangi av “viral endocarditis” (okkurt slag av virusígerð í hjartað), og í 1970 legði hon so um til open water svimjing. Og svam so yvir 10 ár marathon-teinar á Lake Ontario, í Suez kanalini, á Nílánni, við strondina í Mexico, á Parana ánni í Argentina, við Great Barrier Reef í Avstralia, og aðrastaðni.
Men at enda var hon so ógvusliga útbrend av svimjing, at hon sambært sínari egnu heimasíðu hevði lovað sær sjálvari ongantíð at taka eitt tak afturat. Til tá ið hon nú nærkaðist 60, og fór at spekulera uppá hvat ið hon hevði megnað í lívinum. Ella sum hon sigur í fyrstu video her, at hon følir at hendan éina svimjingin úr Cuba til Florida var tað éina sum hon ikki megnaði.
Until a year ago, I hadn’t swum a stroke for 31 years. Swimmer’s burnout gripped me to the point that I could have sworn I would never, ever swim a lap again in my life. But approaching 60 last year threw me into the existential angst of wondering what I had done with my life. I felt choked by how little time seemed left. I started swimming a few laps, just to take some pressure off the knees from all the other activities I enjoy.
My workouts escalated. My motivation started to burn like a fire in my soul. One day I was driving, after a long swim, and I stopped and looked hard in the rearview mirror. And I said to myself: This is one dream I actually could go back and achieve. At 60, I could swim from Cuba to Florida. This time, without a shark cage.
Til ber at fylgja við svimjingini hjá Diana Nyad á www.diananyad.com. Í 70-unum svam hon í einum hávabúri, men nú skal tann parturin eftir øllum at døma klárast við onkrari elektroniskari útgerð í fylgibátinum.


text:
Hví kanna Bíbliuna?
Kennir tú Bíbliuna? Hon er eitt einastandandi verk og tann bókin, sum hevur størstu útbreiðslu í søguni. Boðskapurin í Bíbliuni hevur givið fólki úr øllum mentanum ugga og vón, og tey eru komin eftir, at ráðini í Bíbliuni eru hent í gerandisdegnum. Kortini vita nógv nú á døgum ikki so nógv um Bíbliuna. Óansæð um tú ert trúgvandi ella ikki, so hevur tú kanska hug at vita nakað um hana. Endamálið við hesum heftinum er at geva tær eitt yvirlit yvir Bíbliuna.
ÁÐRENN tú letur eina bíbliu upp og fert at lesa í henni, er tað gott at vita eitt sindur um, hvussu hon er skipað. Bíblian, ið eisini er kend sum Halgabók, er í veruleikanum eitt savn við 66 bókum. Tað byrjar við Fyrstu Mósebók og endar við Opinberingini.
Hvør er høvundur Bíbliunnar? Tað er ein spennandi spurningur. Umleið 40 menn skrivaðu Bíbliuna í einum 1600 ára longum tíðarskeiði. Tað er áhugavert, at hesir menn ikki hildu uppá, at teir vóru høvundar Bíbliunnar. Ein teirra skrivaði: „Øll skriftin er innblást av Gudi.“ (2 Timoteus 3:16) Og ein annar segði: „Andi [Jehova] talar í mær, orð Hansara eru á tungu míni.“ (2 Sámuelsbók 23:2) Sostatt hildu bíbliuskrivararnir fast uppá, at Jehova Gud, alheimsins Fullveldisharri, er høvundur Bíbliunnar. Tað skilst av skriftum teirra, at Gud fegin vil hava tætt samband við menniskjuni.
Nakað annað, sum eisini er umráðandi fyri at skilja Bíbliuna, er, at innblásta skriftin hevur eitt gjøgnumgangandi tema: at hevda, at Gud við himmalska ríki sínum hevur rættin at stjórna mannaættini. Á komandi síðunum fært tú at síggja, hvussu temaið fer sum ein reyður tráður ígjøgnum alla Bíbliuna, úr Fyrstu Mósebók til Opinberingina.
Við øllum hesum í huga, fara vit nú at kanna boðskapin í heimsins best umtóktu bók, Bíbliuni.
^ par. 9 Ymiskir mátar eru at nevna tíðarfesting uppá. Í hesum heftinum merkir e.o.t. „eftir okkara tíðarrokning“ og f.o.t. „fyri okkara tíðarrokning“. Tað sært tú á tíðarlinjuni niðast á síðunum.


text:
6.-12. februar
ESAIAS 47-51
Sangur nr. 120 og bøn
Innleiðandi viðmerkingar (3 min. ella minni)
DÝRGRIPIR ÚR GUDS ORÐI
„Akta vit Jehova, hevur tað signingar við sær“ (10 min.)
Es 48:17 – Sannir tilbiðjarar fylgja leiðbeiningini frá Gudi (ip-2-D 131 stk. 18)
Es 48:18 – Jehova elskar okkum og vil, at vit skulu gleðast um lívið (ip-2-D 131 stk. 19)
Es 48:19 – Lýdni gevur ævigar signingar (ip-2-D 132 stk. 20-21)
-
Leita eftir andaligum gimsteinum (8 min.)
Es 49:6 – Hvussu er Messias „ljós heidninga“, tó at hansara tænasta á jørðini var avmarkað til ísraelsfólk? (w07-D 15/1 9 stk. 8)
Es 50:1 – Hví spurdi Jehova ísraelsfólk: „Hvar er skilnaðarbræv móður tykkara?“ (it-2-D 817 stk. 3-4)
Hvat hevur bíbliulesingin hesa vikuna lært meg um Jehova?
Hvat úr bíbliulesingini hesa vikuna kann eg brúka í boðanini?
-
Upplestur úr Bíbliuni: (4 min. ella minni) Es 51:12-23
GER FRAMSTIG Í BOÐANINI
Framløguuppskotini henda mánaðin (15 min.) Orðaskifti grundað á framløguuppskotini á forsíðuni. Vís filmarnar við framløgunum, og tosa síðani um høvuðspunktini eftir hvønn film. Í februar kunnu vit eisini bjóða Er livet en Skabers værk? ella Fem gode spørgsmål om livets oprindelse, alt eftir hvønn áhuga tann vitjaði hevur. (Sí rammuna „Fem gode spørgsmål om livets oprindelse“.)
LÍVIÐ SUM KRISTIN
Sangur nr. 89
Samkoman leggur til rættis (7 min.) Uppskot: Orðaskifti grundað á ’Árbókina’. (yb16-D 144-145)
Verð vinur Jehova – Akta Jehova (8 min.) Orðaskifti. Legg fyri við at vísa filmin Bliv Jehovas ven – Adlyd Jehova. Set síðani hesar spurningarnar: Hvat er størsta grundin til, at vit eiga at akta Jehova? (Orð 27:11) Hvussu eiga børn at akta Jehova? Hvussu eiga vaksin at akta Jehova?
Samkomubíbliulestur: (30 min.) kr-D kap. 8 stk. 1-7 og rammuna „Den gode nyhed på mere end 670 sprog“
Tak samanum, og sig í stuttum frá skránni í næstu viku (3 min.)
Sangur nr. 98 og bøn


text:
Sosialurin, Vikuskiftið í dag: Størsta norðurlendska bókamessan, Bok & Bibliotek, hevur júst verið í Gøteborg. Vit hava biðið Birgir Kruse, sum var á messuni, viðmæla tríggjar norðurlendskar bøkur frá messuni:
Ilt er at velja bara tríggjar bøkur burturúr, men at ein djúpt persónligur bloggur hjá einum deyðasjúkum manni fyrst kann fáa fastatøkur á milliónum av lesarum, og síðani kann blíva til eina bók, sum eitt av stóru forløgunum í Svøríki vil geva út, er allan vegin hugtakandi. Talan er um Kristian Gidlund, sum spældi trummur í bólkinum Sugarplum Fary og doyði 29 ára gamal av krabbameini, 17. september í ár. Henda dag skrivaði hann á bloggin: “Vid vägens slut. Så föll ett långsamt regn genom trädgården. Och jag gick ut för att stilla en oövervinnerlig törst”. Nú er allur bloggurin komin út í bók við sama heitinum, sum bloggurin: “I kroppen min - resan mot livets slut och altings borjan.”
Ein onnur svensk bók er á forlagnum Bonnier, sum í skakandi stillføri setur spurnartekin við søguskriving og hvør sleppur til orðanna at skriva søgu í okkara tíð. Tað er pólsk-svenski lærarin í Täby, Julian Better, sum 75 ára gamal fyri fyrstu ferð sigur søguna um, hvussu hann var borin í heim í Butyrkafangaleguni í Moskva fyri jól í 1937, eftir at pápin varð myrdur av yvirgangsfelagsskapinum hjá Stalin, NKVD. Foreldrini vóru pólsk-jødiskir kommunistar, sum flýddu undan Hitler til Sovjettsamveldið í 1930’unum. Mamman og nýføddi sonurin, Julian Better, vórðu flutt burtur til landslutin Komi har norðuri við Uralfjøllini, men eitt ára gamal varð sonurin tikin frá mammuni og sendur á barnaheim, ella rættari fangalegu fyri børn, sum sagt verður frá um í søguni “Jag var barn i Gulag”. Ein ljótur kapittul í Russisku søguni, sum Martin Kaunitz frá Bonnier forlagnum legði fram.
Triðja bókin, eg vil nevna, er ein norðurlendsk verkætlan í Grønlandi, har 10 ungfólk í aldrinum 15-25 ár siga teirra søgu um at vera ung har í landinum beint nú. Her eru søgur, ið beint fram siga frá um at vaksa upp í vána sosialum korum, at koma gjøgnum dagin við at skera í seg sjálvan og um at vera drigin at einum av sama kyni. Ungu høvundarnir eru vinnarar í eini stuttsøgukapping, sum NAPA og forlagið Milik hjá Lene Therkildsen (myndin) skipaðu fyri. Heitið á savninum er “Inuusuttut - nunatsinni nunarsuarmilu / Ung i Grønland - ung i verden”.
Í smátingsdeildini var eitt hefti, sum triðja kona Carl Bildts, italska sangarinnan og evropaparlamentslimurin, Anna Maria Corazza Bildt, gav út undir heitinum “Jag gör skillnad”. Jú, enn ger skrivaða orðið mun. Eisini á heimsins størstu norðurlendsku bókamessu."


text:
sunnudagur, 29. april 2007 18.43 - Innland
- Kommunurnar eiga at fáa ábyrgdina av fólkaskúlunum, men tað má vera ein treyt, at tær verða skipaðar í størri eindir, heldur formaðurin í Føroya Lærarafelag, Magnus Tausen. Felagið fer nú undir at kanna, hvussu umstøðurnar eru á fólkaskúlunum kring landið.
- Støðan er ikki góð nógva staðni, sigur lærarafelagsformaðurin, og ein av høvuðsorsøkunum er núgaldandi skipan, ið býtir ábyrgdina av skúlunum millum land og kommunur.
Sambært galdandi skipan hava kommunurnar ábyrgdina av sjálvum skúlunum og útgerðini, meðan landið hevur ábyrgdina av læraralønum og eftirútbúgving.


text:
Ein góður festivaldagur fyri framman
Summar Festivalurin bjóðar í dag góðveður, HighasaKite, Boyzlife og góðan føroyskan tónleik
Veðurstovurnar rokna aftur í dag við góðveðri, nú Summar Festivalurin heldur fram.
Í gjárkvøldið var veðrið gott, og sera nógv fólk vóru á festivali, har Cliff Richard var stóra navnið.
Í kvøld ber til at uppliva eitt av heitastu nøvnunum í altjóða popptónleiki. HighasaKite úr Noregi vinnur við stórum fetum fram, og tey eru við at fáa veruligt gjøgnumbrot. Tey hava spælt á stórum europeiskum festivalum í summar, og í heyst fara tey á konsertferð í USA.
Brian McFadden úr Westlife og Keith Duffy úr Boyzone hava gjørt nýggjan bólk, teir kallað Boyzlife, og teir fara í kvøld at framføra góðar sangir hjá Westlife og Boyzone.
Í kvøld ber eisini til at uppliva bólkar sum Grandma’s Basement, 200, Rannvá Álaberg, Bára Silvansdóttir, Sámal Ravnsfjall og onnur.
Fyrsta konsertin á Summar Festivalinum verður í kvøld kl 19.00, og seinasta framførslan verður kl 03:15 í nátt.


text:
Njótið góðu løturnar á festivalinum
Eitt hugaligt og hugnaligt vikuskiftið stendur fyri framman, sigur borgarstjórin í Klaksvík, nú býurin bjóðar gestum vælkomnum á Summar Festivalin
Hósdagin byrjar ársins Summar Festivalur, og Jógvan Skorheim, borgarstjóri í Klaksvík, bjóðar fólki vælkomnum at halda festival í Klaksvík
- Seinastu 10 árini hevur stóra tónleikatiltakið verið ein afturvendandi partur av summarinum í Klaksvík og Føroyum annars. Fyri mong er júst hetta tiltakið eitt mást at uppliva, og fólk bæði leita heima ella bíða við at fara av landinum, tí vikuskiftið skal haldast saman við øllum hinum á festivali í Klaksvík, sigur Jógvan Skorheim.
- Í miðdeplinum er sjálvandi tónleikurin og tær stóru og smáu konsertirnar á teimuam ymsu pallunum. Fyrireikararnir av Summar Festivalinum hava megnað at drigið stór altjóða tónleikanøvn heim á lokalan bø at spæla, og hvør hevði fyri 10 ella 15 árum síðani ímyndað sær, at vit skuldu uppliva bólkar sum Westlife The Scorpions og Twisted Sister á palli mitt í Klaksvík.
- Saman við teimum heimskendu tónleikarunum fáa vit eisini høvi at uppliva tað besta av føroyskum tónleiki, og hesi árini hava víst, at føroyskir tónleikarar standa einki aftan fyri teir útlendsku, tá ið teir fara á festivalpall at spæla. Nógvar av teimum minniligu konsertunum hava verið við føroyskum bólkum – og soleiðis verður ivaleyst aftur í ár.
Jógvan Skorheim vísur á, at umframt tónleikin snýr Summar Festivalurin seg um so nógv annað.
- Fólk í hópatali finna leiðina til stóru campingbygdina á Sandinum og onnur campingpláss, bátar leggja at bryggju, ungfólk gista í tjøldum, og klaksvíkingar munnu hava nógvar liggjandi gestir. Alt hetta er við til at seta ein serligan dám á Klaksvík og ger Summar Festivalin til ein veruligan festival.
- Eg fari at ynskja øllum gestum hjartaliga væl komnum til Klaksvíkar á Summar Festival. Býurin tekur ímóti tykkum við opnum ørmum, og eg vóni, at tit veruliga fáa nakrar hugnaligar dagar í okkara býi. Verið góð við hvønn annan, ansið eftir hvørjum øðrum og hugnið tykkum. Tað ræður um at njóta tær góðu løturnar, og Summar Festivalurin bjóðar nógvar góðar og stórar løtur, sum vit kunnu minnast fyri lívið, sigur Jógvan Skorheim.


text:
Ein politisk gøla
Enn einaferð eru Sandoyingar offur fyri svikaligum ferðasambandi um Skopunarfjørð. Fólk sum skuldu suður í oynna kl 21 í gjárkvøldi, sleppa ikki suður fyrr enn á middegi í dag.
At skipið ið røkir farleiðina fær tekniskt brek fær ongin vart seg fyri, hvørki SSL, politikarar ella aðrir.
Men at politikarar ikki lurta, og taka avgerðir ímóti øllum sunnum fornufti, tað kann man verja seg ímóti.
Loysnin uppá afturvendandi trupulleikan um Skopunarfjørð er eitt avloysaraskip. Politiskt hevur man havt møguleikan at loyst hesa uppgávuna leingi, men man hevur framvegis ikki megnað tað.
Um hendan samgongan helt fast við at byggja Nólsoyarferjuna fyri tveimum árum síðani, hevði Ternan verið fast avloysaraskip í dag. Tað varð onki minni enn ein politisk gøluavgerð ið tá varð tikin av teimum sum komu framat valdinum.
Í seinastu viku fyrilá ein liðug loysn uppá útvegan av einum avloysaraskipi í landsstýrinum. Men sum nú frættist, so hoknaði samgongan undan liberalistiku samstarvfeløgunum, og loysnin varð feiðað av borðinum.
Vælsignaðu tit ið eru í samgonguni í dag, leitið tykkum stuðul í Tinginum at fáa útvegað eitt fast avloysaraskip.
Vit ið hava tørv á at ferðast um Skopunarfjørð síggja tørvin. Frá fyrst í mei til hálvan septembur er brúk fyri tveimum ferjum sum sigla fast um Skopunarfjørð.
Tað má lata seg gera. Tit mugu lurta og ikki bara síggja burtur frá trupulleikum okkara.
Vit hava 5-6 ár eftir inntil koyrandi er undir fjørðin.
Komi nú, taki tykkum saman, hetta er ein gøla sum er.
Og til tykkum sum missa inntøku av hesum ávum, krevji tykkara rætt. Tit hava rætt at fáa tykkara mistu inntøku aftur, tá talan er um tekniskt brek. Setið tykkum í samband við SSL um hetta.
Brandur Sandoy,
Borgarstjóri á Sandi


text:
13. juli 2017
Myndir frá Regatta degnum
Myndir frá Regatta degnum í Leirvík 8. juli 2017. Trýst her... > Les meira
22. apríl 2017
Flaggdagshald í Leirvík!
Týsdagin 25. apríl kl. 13.30 skipa skótarnir fyri flaggdagshaldi viđ krokkvřllin! Úlvar, skótar og leiđarar mřta í skótahúsinum kl. 13.00 - í búna... > Les meira
5. mars 2017
Skótalívið er eitt tað besta frítíðarítrivið, vit kunnu bjóða okkara børnum!
Skótalíviđ er eitt tađ besta frítíđarítriviđ, vit kunnu bjóđa okkara břrnum! Visti tú, hvat 11 av teimum 12 hava í felag, sum hava veriđ á mánanum? ... > Les meira
24. februar 2017
Hugsunardagur!
Gamla kirkjan í Gřtu var stúgvandi full av skótum og řđrum til Hugsunargudstćnastu í gjár. Sum siđur er, var dagurin hildin saman viđ skótunum í ... > Les meira
18. februar 2017
Hugsunardagur
Mikudagin 22. februar kl. 18 í gomlu kirkju í Gřtu! Tađ er okkum ein gleđi at bjóđa skótum o.ř. til guđstćnastu í gomlu kirkjuni í Gřtu. Sum siđu... > Les meira
8. desember 2016
Jólaheilsan frá skótaliðinum
Mikudagin 8. desembur gjřrdu skótarnir eitt video viđ m.a. eini jólaheilsan. Heilsanin kann síggjast her: https://youtu.be/TDg1DRRvIVA > Les meira
22. august 2016
Skótarnir byrja aftur
Góđu eysturbúgvar! Tađ er viđ gleđi, vit bjóđa úlvum og skótum til eitt nýtt skótaár í Leirvíks Páll. Úlvarnir byrja í viku 34, og skótarnir byrja í... > Les meira
25. apríl 2016
Flaggdagshald 2016
Ársins flaggdagshald var hildi úti í Bug, Klćmint Eliassen flytti fram rřđu og Fuglafjarđar hornorkestur spćldi. Nógv fólk mřttu upp, hóast... > Les meira


text:
Havstovan skipaði fyri leiting eftir norðhavssild í føroyskum øki í desember í 2016, eins og gjørt varð í 2014 og 2015. Christian í Grótinum gjørdi stuttan kanningartúr frá 9.-12. desember norðan fyri Føroyar.
Sild varð funnin í einum øki frá umleið 64°N eystan fyri 4°V og norður móti markinum. Góðir stimar vóru at síggja rundan um 65°N og 3-4°V. Tvey hál vóru gjørd, og tað vísti seg, at meginparturin av sildini var norðhavssild (90%), meðan restin var heystgýtandi sild.
Henda royndin er millum annað liður í at kanna, hvussu leingi norðhavssildin leitar sær føði í føroyskum sjógvi. Kanningarnar hava víst, at hon kemur hendan vegin longu í apríl eftir gýtingina fram við norsku strondini, og verður verandi í føroyskum øki til langt út á heystið, og seinnu árini hevur hon verið at funnið út móti markinum í desember mánaði. Sambært kanningunum sær eisini út til, at í januar og februar er eingin norðhavssild í okkara øki.
Jan Arge Jacobsen 21. desember 2016
Ekkóvirðir (nøgd) av norðhavssild í føroyskum øki, Christian í Grótinum, desember 2016.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Rock/punk-brak á Staðnum
Staðið skipar fyri konsert við garrvilla bólkinum Oniontree hóskvøldið 19. februar kl. 20.
Oniontree er ein tónleikabólkur úr Havn, sum var stovnaður á sumri 2008. Dreingirnir, sum mannað bólkin, eru Sigmund Jørgensen, Fríði Bjørgvin, Jan Mýrá og Magnus Mortensen.
Bólkurin spælir eina blanding av rock, punk og alternative, og eitt av málunum er at vinna hjørtini um alt Føroyaland.
Í septembur 2008 fóru teir í studio hjá Kristoffur Mørkøre. Har upptóku teir løgini 'A good day for dying' og 'Memories'. Tú kanst hoyra løgini á www.myspace.com/oniontree.
Fyrsta stóra konsertin hjá Oniontree var 18. oktobur í fjør, tá ið teir opnaðu eina útselda konsert í 'Lille Vega' fyri The Dreams. Konsertin gekk avbera væl, og har komu nógvir Oniontree fans burturúr. Hendan konsertin gav teimum vón um, at við hesum bólki kann nógv stórt henda, og í februar fara teir í studio at upptaka eina EP-fløgu.Kostnaður: 50,-
Aldursmark: 13 ár
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Síðan 2015 hava myndugleikar í Pakistan gróðursett eina milliard av trøum at forða fyri avskóging og fylgjunum av henni
Skógur er týdningarmikið tilfeingi kring allan heimin, men skógarídnaðurin troytir jørðina hart, tá trøini verða feld. Somuleiðis verða nógv trø feld fyri at útvega dýrunum beiti. Tá stór skógarøki hvørva, hevur tað álvarsligar fylgjur fyri tey, ið búgva í nærumhvørvinum og fyri veðurlagsbroytingarnar. Altjóða náttúruverndarfelagið IUCN stovnaði fyri fáum árum síðani umfatandi Bonn Challenge-átakið, ið er ætlað at endurvinna íalt 350 milliónir hektarar av týndum jarðarøki áðrenn 2030. Avbjóðingarnar eru nógvar, og serliga eru tað menningarlondini, ið hava torført við at varðveita og endurnýggja skógarøki. Men nú hevur Pakistan sett ferð á framgongdina í menningarlondunum!
Í norðara parti av Pakistan er meiri enn ein milliard av nýggjum trøum gróðursett. Verkætlanin hevur fingið heitið Billion Tree Tsunami (BTT) og er partur av eini burðardyggari skipan, sum myndugleikar í Pakistan settu í verk í 2015. Teir hava endurskapað eitt stórt skógarøki í norðara fjallalendinum, ið er umleið so stórt sum helvtin av Sælandi. Hetta kom í lag í sambandi við skógarverndarfeløg, nýggjar íverksettar lógir mótvegis skógarfelling og við hjálp frá fleiri enn 13.000 av staðbundnu plantuskúlunum.
Pakistan er eitt dømi um eitt land, har skógarídnaðurin í mong ár hevur týnt landið. Í fleiri áratíggju hevur umsjónin av ólógligum skógarídnaði verið vánalig, og nógvastaðni sæst turkur. Ein kanning frá Altjóða Náttúrustovninum WWF vísur á ein serligan týdningarmiklan lut í framgongdi hjá BTT. Nevniliga, at myndugleikar hava veitt kvinnum og ungum bygdarfólki peningaligan stuðul at seta á stovn smáar plantuskúlar, við veðhaldi í, at skúlarnir kunnu selja trøini til skógaríløgu hjá stjórnini í Pakistan. Skúlarnir vinna sær umleið 600 til 1000 krónur um mánaðin. Teir fremja virksemi og skapa arbeiðspláss, og tí fær verkætlanin alsamt størri stuðul frá bæði nærumhvørvinum og stjórnini. Onnur lond hava víst verkætlanini stóran áhuga, og birtir hetta vón um at tílík átøk fara at spjaða seg.
Inger Andersen, umboðsstjóri á IUCN, sigur um verkætlanina, at “Billion Tree Tsunami er eitt væleydnað verndarátak, sum uttan iva fer at spjaða seg. Verkætlanin hevur innloyst mál landsins um at steðga ólógligum skógarídnaði, sum politikarar alt ov leingi hava skúgvað til viks. Harumfram vísa kanningar, at hon hjálpir landinum at hjálpa teim fátækstu, tí vøksturin tryggjar atgongd til mat og vatn, og mennir virksemi í nærumhvørvinum.”
Billion Tree Tsunami tekur okkum eitt fet nærri heimsmálinum um at skapa burðardyggan búskaparligan vøkstur, og minka um ídnað, ið oyðileggur náttúruna. Hóast arbeiðskorini í norðara parti av Pakistan eru ivasom, so hevur verkætlanin givið nógvum bæði tryggari og sømiligar sømdir. Tískil ber verkætlanin boð um, at stríðið ímóti turki og drúgvari skógarminking veruliga ger mun.
Heimsins Bestu Tíðindi er ein sjálvstøðugur miðil, sum komandi vikurnar fer at geva út stutta grein í Dimmu. Vit leggja dent á tíðindi, ið lýsa burðardygga menning og viðurskifti, ið ikki fáa nógv rásarrúm í stóra miðlaheiminum. Heimurin er ikki einans fullur av trupulleikum, men rúmar eisini framgongd og loysnum - vit halda, at tað er týdningarmikið somuleiðis at varpa ljós á hesi tíðindi. Fleiri tíðindi kunnu lesast á leinkjuni www.verdensbedstenyheder.dk umframt, at vit eru at finna á sosialu miðlunum


text:
Ingi Samuelsen
11.10.2017 - 10:55
Tíðindi > Uttanlands > Politikkur
Talan var um eina súmbolska gerð, tá leiðarin í Katalonia í gjárkvøldið skrivaði undir eina sjálvstýrisyvirlýsing, sigur ein talsmaður fyri katalansku stjórnina.
Carles Puigdemont, stjórnarleiðari í Katalonia, skrivaði í gjárkvøldið undir eina yvirlýsing um sjálvstýri fyri at vísa á ynskið um loysing frá Spania. Men talan var um eina súmbolska gerð, verður nú sagt.
Ritzau skrivar, at yvirlýsing sigur einki um, nær loysingin skal fáa gildi.
Spanski forsætisráðharrin, Mariano Rajoy, hevur í morgun boðað ráðharrum sínum til snarfundar fyri at umrøða kreppuna, ið er íkomin eftir hendingarnar í Katalonia, sigur ein talsmaður fyri stjórnina í Madrid.


text:
Fleiri hundrað prógv kunnu verða funnin...
Fleiri hundrað prógv kunnu verða funnin á einum gerningsstaði. Nøkur eru greið og sjálvsøgd, meðan onnur næstan ikki e...
Nógvar søgur eru um dýr í kríggi. her e...
Nógvar søgur eru um dýr í kríggi. her eru nakrar teirra.
Fyri at fáa svimjimerki skalt tú klára ...
Fyri at fáa svimjimerki skalt tú klára at: Svimja 25 metrar Kava niður á botn í hylinum Bjarga skúlastjóranum
Klassiska søgan um Huckleberry Finn er ...
Klassiska søgan um Huckleberry Finn er endursøgd og gjørd lættari at lesa.
Krabbabók til yngstu lesararnar.
Krabbabók til yngstu lesararnar.
Krabbabók til ynstu lesararnar
Krabbabók til ynstu lesararnar
Nýskrivað søga, sum byggir á kendu søgn...
Nýskrivað søga, sum byggir á kendu søgnina um Anniku í Dímun, sum var søkt á Havnarvág í 16. øld.
Bókin nemur við nógv viðkomandi evni, s...
Bókin nemur við nógv viðkomandi evni, so sum at vaksa upp við sálarsjúkum foreldri, at vera fosturbarn og einsemi.
Tað besta, Maggi veit, er at sparka ból...
Tað besta, Maggi veit, er at sparka bólt. Hann droymir um at gerast yrkisleikari, men hann droymir eisini um Marjuna ...


text:
Kommunan fegnast um, at hon ígjøgnum SSP-samstarvið, saman við Eysturkommunu og Hvannasunds kommunu hevur fingið høvið at vera partur av hesi trivnaðarfremjandi verkætlan, ið er málrætta børnum frá 0 til 10 ár.
Trivnaður hjá børnum er ein felags ábyrgd – og eitt gott barnalív skapa vit í felag. Tað er av alstórum týdningi, at øll, ið starvast við børnum, meta um trivnaðin á einum felags grundarlagi – og taka støðuna upp saman við foreldrunum, tá gerandisdagurin hjá barninum gerst trupul. SSP er tí farið undir eina nýggja trivnaðarfremjandi skipan við heitinum Tiltøk í Tøkum Tíma stytt TÍTT.
Sum partur av fyribyrgjandi arbeiðinum er Tiltøk í Tøkum Tíma eitt gott amboð hjá fakfólki at varnast tekin um vantandi trivnað. Amboðið er sera einfalt og er við til at síggja barnið, har barnið er. Støðan hjá einstaka barninum verður gjørd upp við trimum litum á einum trivnaðarskjali: Grønum, gulum og reyðum. Tá barnið trívist, er støðan grøn. Eru tað hin vegin viðurskifti, sum undra starvsfólkini, verður guli liturin nýttur, og hava tey orsøk at vera stúrin, kann støðan gerast reyð.
Endamálið við at nýta hesar litir, sum vit kenna so væl frá ferðsluni, er at tryggja, at hond verður tikin um møguligar trupulleikar so tíðliga, sum til ber. Harafturat kunnu hóskandi tiltøk verða sett í verk til tess at tryggja menningina hjá barninum saman við øðrum børnum, eins og saman við vaksnum fólki.
Í arbeiðsháttinum verður dentur lagdur á, at vit síggja styrkir og møguleikar hjá barninum, heldur enn at leita eftir tí, sum vantar. Hetta fyri at tryggja, at møgulig tiltøk serliga taka støði í sterku síðunum hjá barninum, og fyri at taka jaliga partin fram. Samstarv við foreldrini er ein fortreyt fyri at skilja møgulig tekin um, at barnið ikki trívist nóg væl, og tá fyriskipanir skulu setast í verk í mun til trupulleikarnar. Foreldrini eru ómissandi samstarvspartur, bæði tá vit skulu skilja atburðin hjá barninum í samspælinum við familju, á stovni, í skúla ella aðrastaðni, og tá vit skulu finna gongdar leiðir frameftir.
Trivnaðarskjalið, ið nýtt verður sum grundleggjandi amboð, er tí eisini gjørt við tí fyri eyga, at styrkja um førleikarnar hjá starvsfólkum at samstarva og samskifta við foreldrini.
TÍTT er frammanundan kend í Danmark sum TOPI. Í fyrstu syftu fara tær tríggjar kommunurnar, Runavíkar kommuna, Eysturkommuna og Hvannasunds kommuna, at royna hana í verki.
Meira kann lesast um TÍTT-verkætlanina í Skúlablaðnum, sum júst er komið út.
Runavíkar Kommuna


text:
Granskarar luttikið á ráðstevnu í Fraklandi
Vinna10-07-2017 - 09:00 - Jóanis Albert Nielsen
MÁTINGAR: Í mai luttóku tveir granskarar hjá Fiskaaling á granskingarráðstevnuni, Marine 2017, sum varð hildin í Nantes í Fraklandi, har evnið var roknihættir innan havverkfrøði. Granskararnir Heðin Abrahamsen og Øystein Patursson høvdu hvør sína framløgu í bólkinum "Modeling of flexible structures".
Heðin Abrahamsen greiddi í sínari framløgu á granskingarráðstevnuni frá teimum mátingum og modelleringum, sum Fiskaaling hevur gjørt saman við Marine Harvest í sambandi við aliútgerðina á Sandsvág.
Framløgan hjá Øystein Patursson var um mátingar av sonevndu HDPE-rørunum, sum aliringar vanliga verða gjørdir úr. Eitt arbeiði, ið varð gjørt í sambandi við verkætlanina "Aling á opnum havi". Mátingarnar, sum hendan framløgan bygdi á, vórðu gjørdar í høllini hjá skipasmiðuni MEST á Skála og høvdu til endamáls at fáa neyv tøl fyri brotstyrkina hjá HDPE-rørunum.
Teldusimuleringar verða í alt størri mun nýttar til at sniðgeva aliútgerð, og hesin háttur verður í vaksandi mun brúktur, nú áhugin økist at flyta alingina út á meira harðbalin sjóøkir. Afturvendandi avbjóðingin í slíkum teldusimuleringum er fáa til vega álítandi tøl at brúka til at gera simuleringsamboðini, og ikki minst í sambandi við eftirmeting av hesum modellunum.
Fiskaaling er millum tey heilt fáu, sum hava møguleika og umstøður at gera mátingar á aliøkjum í harðbalnum sjóøkjum, og ikki minst hava megnað at fingið til vega mátiúrslit undir hesum umstøðum. Hetta merktist eisini á útlendska áhuganum fyri føroysku framløgunum.
Teir báðir granskararnir á Fiskaaling halda tað vera áhugavert at síggja, hvussu onnur loysa sínar modeleringsuppgávur og vísa á, at nógv gott og mennandi orðaskifti fór fram undir ráðstevnuni í Fraklandi, har teir ymsu luttakararnir deildu nógva vitan sínamillum.
Heðin Abrahamsen og Øystein Patursson ivast ikki í, at við luttøkuni á ráðstevnuni er gott grundalag skapt fyri framtíðar samstarvi innan hetta økið.


text:
Orka og innovatión vóru í miðdeplinum á ES toppfundi fríggjadagin, og týðandi fet vórðu tikin móti einum sterkari búskaparligum samstarvi millum ES lond.
Tvey týdningarmikil øki vóru hervið á skrá á ES toppfundinum. Hvussu ES-lond kunnu koma longur á vakstrarleið, og hvussu ES skal handfara endurreisingina eftir búskaparkreppuna. Bæði økini hava stóran týdning fyri europæiskt vinnulív.
”Tað hevur stóran týdning fyri føroyskt vinnulív, at vit fylgja við í tí sum ES setir í verk í hesum krepputíðum, tí hóast Føroyar ikki er limur í ES, so hevur ES-marknaðurin stóran týdning fyri føroyskt vinnulív”, sigur Marita Rasmussen, stjóri í Vinnuhúsinum.
Europæisk avtala um kappingarevni
Á ES-toppfundinum løgdu Týskland og Frankaríki eitt uppskot fram um at gera eina avtalu um kappingarevni. Við hesum skulu ES-lond binda seg til eitt sterkari búskaparligt samstarv, sum m.a. inniber, at øll ES-lond skulu innføra skuldarbremsur, hækka pensiónsaldurin og samskipa reglur um lønarjavningar og skatt av vinnuvirksemi. Lagt verður upp til, at avgerðir um búskaparsamskipan í ES skulu takast á ES-toppfundinum í mars.
Endadagfesting fyri innara orkumarknaðin
Toppfundurin tók avgerð um eina endadagfesting áðrenn 2014 fyri ein fult virkisførðan innara orkumarknað, tvs. fyri el og gas. Eftir hesa dagfesting skal sínámillum opinleiki valda í øllum ES á marknaðinum fyri orku.
Billiónir fara til orku-undirstøðukervi
ES-stjórnarleiðarar viðurkendu eisini á fundinum, at tað er stórur tørvur fyri íløgum í orku-undirstøðukervi. ES- kommissiónin hevur áður víst á, at tað er tørvur á íløgum fyri góðar 7 billiónir kr. tey næstu 10 árini á orkuøkinum í Europa. Størsti parturin av pengunum skulu nýtast til nýmótansgerð av orku-undirstøðukervinum.
Tað fer at geva eitt betri útgangsstøðið fyri viðvarandi orku og eina fremjan av grøna skiftinum í búskapinum. Tað fer at gera tað møguligt at lækka CO2-útlátið við 80-95 prosentum í 2050, sum ES hevur sett sær sum mál.
Bíligasti vegur til minni CO2
Á ES-toppfundinum var semja um at fara undir orkueffektiviseringar, soleiðis at tað ikki-bindandi málið um 20 prosent orkueffektivitet í 2020 verður uppfylt.
ES skal sambært stjórnarleiðarunum leggja dent á økir við stórsta ikki-gagnnýtta menningarmøguleikanum fyri orkueffektiviseringar, og er tað serliga flutnings- og byggiøkið.
Orkueffektiviseringar eru lutfalsliga sæð ein av teimum bíligastu háttunum at røkka málinum um minni nýtslu av lívrunnum brennievni og minni útlát av CO2.
Leiðin móti nýskapan
Á toppfundinum vóru eisini leiðreglur gjørdar fyri, hvussu tað sonevnda europæiska granskingarrúmið kann fremjast áðrenn 2014. Europæiska granskingarrúmið skal m.a. tryggja størri samstarv fyri granskarar og sum heild samskipa og nýtmótansgera gransking í ES.
Kelda: Dansk Industri


text:
Seyður burtur av vegnum - tað er tilmæli nr. 13 á síðu 29 í Ferðslutrygdarætlanini frá 2007.
Nøkur løgtingsfólk hava lagt uppskot fyri løgtingið um at fáa seyðin burtur av vegnum ...
Fólk eru yvirhųvur samd um, at seyšur skal burtur av vegnum, men semja er ikki um, hvussu hetta skal gerast.
Nųkur lųgtingsfólk hava lagt uppskot fram į lųgtingi um at fįa seyšin burtur av vegnum og at tey, sum eiga lendiš fram viš vegnum skulu tryggja, at seyšurin veršur burtur av vegnum og samstundis įbyrgdast fyri hetta.
Bóndafelagiš og Óšalsfelagiš eru av ašrari įskošan og vóna at uppskotiš kemur til hoyringar fyrst.
Tilmęli ķ feršslutrygdarętlanini sęr soleišis śt:
#13 Seyšur burtur av vegnum
- Seyšur og annar fenašur skal haldast burtur frį veganetinum, har trupulleikar eru av hesum.
Įsannandi at hetta er rśgvus- og kostnašarmikiš arbeiši, veršur byrjaš viš hųvušsveganetinum, og
arbeišiš veršur rašfest eftir feršsluni og/ella trupulleikunum, iš standast av seyši og fenaši į
vegnum
Įbyrgd: Vinnumįlarįšiš/Landsverk
Įvirkan: ***
Seyšur į vegnum er ein stórur trupulleiki ķ Fųroyum. Sambęrt įrsfrįgreišingini frį 2005 hjį
Landsverk39 var seyšur orsųk til 48 av teimum 361 óhappunum, iš vóršu skrįsett į
landsvegakervinum. Sostatt var seyšur orsųk til góš 13% av óhappunum. Seyšur og onnur
krķatśr eru eisini atvold til ótryggleika į fųroyska vegakervinum, og óhappini eru fleiri enn tey,
sum lųgreglan skrįsetir.
Ķ Samferšsluętlanini40 stendur: Nógv óhapp eru orsakaš av, at seyšur er į vegnum. Umframt
frįgreišingarnar frį lųgregluni eru tųl fingin til vega frį tryggingarfelųgunum, sum vķsa, at
umleiš 3 feršir so nógv óhapp viš seyši į vegnum verša frįbošaš tryggingarfelųgunum, enn
frįgreišingarnar hjį lųgregluni vķsa. Hetta gevur eina mynd av, hvussu stórur hesin trupulleiki
er. Samferšsluętlanin męlir eisini til at - seyšur og annar fenašur skal haldast burtur frį
hųvušsveganetinum. Ķ heildarętlanini fyri hųvušsvegakerviš stendur: Ķ 2015 er
hųvušsvegakerviš lišugt śtbygt viš skeltum, stiki og seyšasmogum. Feršslutrygdartiltųk eru
gjųrd į vegateinum, har hųvušsvegurin enn fer gjųgnum bygt ųki.


text:
Whisky
Whisky er eitt kornbrennivín, sum verður framleitt í fleiri londum. Men Skotland man vera tað landið, sum er kendast fyri sítt whisky. Er drykkurin úr USA, verður hann nevndur og skrivaður Bourbon, Rye whiskey, Tennessee whiskey ella Blended whiskey, og er drykkurin írskur siga og skriva vit Whiskey, ímeðan í Skotlandi og alla aðrastaðir er navnið Whisky. Nøvnini eru vard og ymiskar lógir og treytir eru ásettar fyri nær, hvørt heiti kann prentast á etikettu. Umframt skotar framleiða eisini írar, amerikmenn, walisarar, kanadiarar, sviar, japanar, fraklendigar, indarar, pakistanar og avstraliarar whisky. Kendastu framleiðararnir eru tó skotar, og fara vit í hesum faldaranum at leggja dent á skotskt whisky.
Vit skilja millum maltwhisky, sum er gjørt av maltaum byggi, og grainwhisky har majs er ráevni. Meginparturin av tí skotska whiskyinum verður lagrað, og er ein blandingur (blend) av maltwhisky og grainwhisky. Skotsk whisky hevur ein eyðkendan royksmakk, sum er treytaður av mongdini av maltaða bygginum, sum er turkað yvir brennandi torvi. Tað írska, kanadiska og amerikanska whiskyið hevur ikki henda royksmakk. Fyri at runda smakkin eitt sindur av, verður alt whisky lagrað í eikiføtum í nøkur ár. Er ikki annað viðmerkt, er styrkin 40 %.
Framleiðsluhátturin[rætta | rætta wikitekst]
Stutt sagt, kann man siga, at whisky verður framleitt av korni, bygg, rug, hveiti ella mais, sum verður gerað og síðan dropadrivið. Malt whisky er gjørt úr bygg.
- Malting: Byggið verður lagt á blot í kalt vatn í 2 til 3 dagar, og síðani verður tað lagt at spíra og turka. Byggið verður eftir hetta nevnt fyri malt.
- Mesking: Her verður maltið malið og blandað við heitum vatni. Við hesum endar søtevni í maltinum í sevjuni. Hetta verður vanliga gjørt 3 ferðir
- Gering: Gerin, sum ger søtevni um til alkohol, verður latin í sevjuna. Tá ein tíð er liðin, uml. 40 – 72 tímar, er sevjan gjørd um til eitt slag av øl á uml. 8-9 prosent.
- Destillering: Eftir geringina verður sevjan kókað, so bert alkoholið verður vunnið úr sevjuni. Hetta verður gjørt 2-3 ferðir.
- Búning: Skotskt whisky skal goymast í min. 3 ár á eikitunnum, og skal hetta fara fram í Skotlandi, um heitið skal verða scotch whisky. Tunnurnar, ið verða mest nýttar eru brúktar sherry og bourbon eikitunnur.


text:
Tú skalt rita inn fyri at skriva viðmerking
Viðmerkingarnar eru knýttar at tíni kontu. Tí skalt tú rita inn í tína sBók ovast í høgra horni, um tú skalt skriva nýggjar viðmerkingar ella fyri at hyggja at viðmerkingum, sum tú longu hevur skrivað.
SOLEIÐIS BRÚKAR TÚ VIÐMERKINGAR
Skriva viðmerkingar beinleiðis í partin í sBókini. Tá ið tú skrivar viðmerking til ein part í sBókini, verður hann eisini goymdur her í "Mínar viðmerkingar".
Les meira um viðmerkingar
ISBN: 978-99918-2-515-1. Upphavsrættur: Nám og høvundurin 2018


text:
Jógvan Hugo Gardar
09.12.2016 - 10:46
Tey sum hava hildið at einki leitivirksemi verður í grannalandinum fyri eystan í 2017, tey mugu hugsa um aftur. Tað eru heilt fitt av ætlanum um at fara at leita eftir olju og gassi.
Offshore skrivar at tey hava funnið fram til at minst 23 leitibrunnar fara í gongd í 2017.
Bæði Statoil og Lundin eru við í fleiri leitiætlanum, og tey samstarva um tað einu ætlanina, sum sigst vera tann mest spennandi, Korpfjallið í Barentshavinum.
Statoil er fyristøðufelag, og í samstarvsbólkinum eru eisini Chevron, Petoro, Lundin og ConocoPhillips.
Koppfjall-ætlanin umfatar millum fimm og sjey leitibrunnar. tað verður Songa Enabler sum skal bora hesar.